marsh-mellow/assamese_wikipedia huggingface dataset:
প্ৰসন্ন কুমাৰ ডেকা অসমৰ এগৰাকী বিশিষ্ট সাহিত্যিক, অধ্যাপক৷ তেখেত শিশু সাহিত্যিক হিচাপেও পৰিচিত৷ তেখেতে ভালেসংখ্যক অসমীয়া উপন্যাস, গল্প, শিশু সাহিত্য, প্ৰবন্ধ আদি ৰচনা কৰি অসমীয়া সাহিত্যলৈ অৱদান আগবঢ়ায় থৈ গৈছে৷  ১৯৯৫ চনত অসম চৰকাৰে তেওঁৰ অৱদানৰ স্বীকৃতিস্বৰূপে তেওঁলৈ সাহিত্যিক পেন্সন আগবঢ়ায়৷

জন্ম আৰু বংশ পৰিচয়
তেখেতৰ জন্ম হৈছিল ১৯২৮ চনৰ ১১ ফেব্ৰুৱাৰী তাৰিখ বৰপেটা জিলাৰ সৰ্থেবাৰী নগৰৰ যমথেৰ চুপা অঞ্চলত৷ পিতৃৰ নাম ৰামদাস ডেকা আৰু মাতৃৰ নাম শোভন প্ৰিয়া ডেকা৷

শিক্ষা জীৱন
১৯৩৫-৪৯ঃ প্ৰাথিমক শিক্ষা-সৰ্থেবাৰী মজলীয়া বিদ্যালয়
১৯৪০-৪৮ঃ সৰ্থেবাৰী হাইস্কুল
১৯৪৮ঃ প্ৰৱেশিকা পৰীক্ষাত তৃতীয় বিভাগত উত্তীৰ্ণ
১৯৪৮-৫০ঃ কটন কলেজত আই.এ. অধ্যয়ন আৰু দ্বিতীয় বিভাগত উত্তীৰ্ণ
১৯৫০-৫২ঃ কটন কলেজত অসমীয়া বিষয়ত স্নাতক ডিগ্ৰীৰ বাবে অধ্যয়ন কৰে যদিও অনুতীৰ্ণ হয়৷
১৯৫৬ঃ বি.বৰুৱা কলেজৰপৰা অনাৰ্ছ নোহোৱাকৈ স্নাতক ডিগ্ৰী লাভ
১৯৬৩ঃ শিক্ষকপৰীক্ষাৰ্থী হিচাপে দ্বিতীয় শ্ৰেণীত এম.এ পৰীক্ষাত উত্তীৰ্ণ

কৰ্মজীৱন
১৯৫৪ চনত সৰ্থেবাৰী হাইস্কুলত ডেৰ বছৰৰ বাবে চাকৰি কৰে আৰু পৰৱৰ্তী সময়ত হাউলী নৰ্মাল স্কুলত শিক্ষকতা কৰে৷ ১৯৫৫-১৬ চনত গুৱাহাটী উচ্চ ন্যায়ালয়ত নিম্নবৰ্গৰ সহায়ক পদত কিছুকাল চাকৰি কৰাৰ পাছত ১৯৫৬ চনৰপৰা ৬৩ চনলৈকে সৰ্থেবাৰী হাইস্কুলত পুনৰ চাকৰি কৰে৷ ১৯৬৩ চনৰপৰা ১৯৯০ চনলৈকে টিহু কলেজত অসমীয়া বিভাগত অধ্যাপনা কৰে আৰু ১৯৯০ চনত মুৰব্বী অধ্যাপক হিচাপে অৱসৰ গ্ৰহণ কৰে৷ ১৯৯০ চনত টিহুৰ সৰ্বেশ্বৰ দাস কণিষ্ঠ মহাবিদ্যালয়ৰ প্ৰতিষ্ঠাপক অধ্যক্ষৰ দায়িত্ব গ্ৰহণ কৰে আৰু সৰ্থেবাৰী বি.এড কলেজৰ অধ্যক্ষৰ পদো এবছৰৰ বাবে গ্ৰহণ কৰে৷

সাহিত্যিক অৱদান
১৯৪০ চনৰ পৰাই তেওঁ সাহিত্য চৰ্চা আৰম্ভ কৰে৷ অসমীয়া উপন্যাস, গল্প, শিশু সাহিত্য, প্ৰবন্ধ আদি ৰচনা কৰি অসমীয়া সাহিত্যলৈ অৱদান আগবঢ়ায়৷ ১৯৫৮ চনত তেওঁৰ অগতানুগতিক পত্ৰ উপন্যাস প্ৰিয়তমাসু প্ৰকাশ পায়৷ তাৰোপৰি ৰামধেনু, গৰীয়সী, প্ৰান্তিক আদি আলোচনী আৰু আমাৰ অসম, আজিৰ অসম, অসম বাণী আদি কাকতত ডেকাৰ ভালেমান লেখা প্ৰকাশ পাইছে৷ ১৯৭৬ চনত টিহুত অনুষ্ঠিত অসম সাহিত্য সভা ৰ স্মৃতিগ্ৰন্থখন তেওঁৰ সম্পাদনাত প্ৰকাশ পায়৷  তাৰোপৰি ১৯৯৫ চনত সৰ্থেবাৰীত অনুষ্ঠিত অসম সাহিত্য সভাৰ ৬১সংখ্যক অধিৱেশনত তেওঁ আদৰণী সমিতিৰ সভাপতিৰূপে কাৰ্যনিৰ্বাহ কৰে৷ 

শিশু সাহিত্য
সাধুকথাৰ পুথি
জীৱন আৰু জেউতি
জীৱনৰ জীয়া কাহিনী
মাক আৰু মৰম
জোন আৰু জুৰি
জাৰ্মান দেশৰ সাধু
দেৱদূতী জোৱান ডাৰ্ক

জীৱনী
মহাপুৰুষ শ্ৰী শ্ৰীভক্তদাস আতৈ
সৰা শেৱালিৰ সুবাস

পত্ৰোপন্যাস
প্ৰিয়তমাসু, পত্ৰোপন্যাস, ১৯৫৮

জ্ঞান বিজ্ঞান
মনোৰম মৰুভূমি
দেৱদূতী জোৱান আৰ্ক
ৰচনা প্ৰৱাহ,ব্যাকৰণসহ
চকা-পইচাৰ কাহিনী

অনুবাদ
কলী সুন্দৰী টিউলীপ, আলেকজেণ্ডাৰ ডুমাৰৰ ইংৰাজী উপন্যাসৰপৰা

কবিতা পুথি
মন বাকৰিৰ ববচা বনৰ পাত আৰু ফুল

অন্যান্য
সাহিত্য উপকৰণ

সম্পাদনা
মাধৱদেৱৰ চোৰধৰা আৰু পিম্পৰা গুচোৱা নাটৰ সম্পাদনা
অসম সাহিত্য সভাৰ টিহু অধিৱেশনৰ স্মৃতিগ্ৰন্থ, ১৯৭৬
কোহিৰাম দাস জন্ম শতবাৰ্ষিকী স্মৃতিগ্ৰন্থ, ১৯৮২
'জিৰণি' নামৰ মাহেকীয়া আলোচনী, ১৯৯৩-৯৪

মৃত্যু
২০১৪ চনৰ ৮ আগষ্টৰ দিনা সৰ্থেবাৰীৰ নিজা বাসভৱনৰ সমীপৰ পুখুৰীত পৰি আকস্মিকভাৱে প্ৰসন্ন কুমাৰ ডেকাৰ মৃত্যু হয়৷ মৃত্যুৰ সময়ত তেওঁৰ বয়স হৈছিল ৮৬ বছৰ৷ 

বঁটা আৰু সন্মান
১৯৯৫ চনত অসম চৰকাৰৰ সাহিত্যিক পেন্সন

তথ্যসূত্ৰ

শ্ৰেণী:অসমীয়া ঔপন্যাসিক
শ্ৰেণী:অসমৰ ব্যক্তি
প্ৰসন্নলাল চৌধুৰী () (১৮৯৮-১৯৮৬)বিশিষ্ট কবি, নাট্যকাৰ, সাহিত্যিক আছিল তেওঁ সাপ্তাহিক কাকত প্ৰকাশৰ সম্পাদক আছিল তেওঁ এগৰাকী চিকাৰী আৰু সু-অভিনেতাও আছিল প্ৰধানকৈ কবি হিচাপে তেওঁ বিদ্ৰোহী কবি নামেৰেহে জনাজাত আৰু সকলোৰে মাজত জনপ্ৰিয় আছিল ছাত্ৰ অৱস্থাৰ পৰাই তেওঁ লিখা মেলা কৰিছিলঅসমীয়া সাহিত্যলৈ আগবঢ়োৱা অনৱদ্য বৰঙণিৰ বাবে অসম সাহিত্য সভাই  ৪৫ তম গোলাঘাটত অনুষ্ঠিত হোৱা অসম সাহিত্য সভাত তেওঁক সভাপতিৰ পদত বৰণ কৰিছিল

জন্ম আৰু শিক্ষা
প্ৰসন্নলাল চৌধুৰী দেৱৰ ১৮৯৮ চনৰ ৭ ডিচেম্বৰত কামৰূপ জিলাৰ পলাশবাৰীত জন্ম হয় তেওঁৰ দেউতাকৰ নাম আছিল শ্যামলাল চৌধুৰী আৰু মাকৰ নাম আছিল প্ৰমীলা চৌধুৰী প্ৰাথমিক শিক্ষাৰ আৰম্ভনি পলাশবাৰীতে হৈছিল পাছত ১৯১৯ চনত যোৰহাট বেজবৰুৱা হাইস্কুলৰ পৰা প্ৰৱেশিকা পৰীক্ষাত উত্তীৰ্ণ হয় ১৯২৮ চনত চৌধুৰীয়ে কলিকতাৰ ছেণ্ট পল মহাবিদ্যালয়ৰ পৰা স্নাতক পৰীক্ষাত উত্তীৰ্ন হয়

কৰ্মজীৱন
প্ৰশন্নলাল চৌধুৰীয়ে কেইবাখনো বিদ্যালয়ত শিক্ষকতাৰে কৰ্মজীৱনৰ পাতনি মেলিছিল ১৯৬৫ চনত তেওঁ বৰপেটা বিদ্যাপীঠৰ পৰা প্ৰধান শিক্ষকৰূপে অৱসৰ গ্ৰহণ কৰে তাৰো পৰি তেওঁ কিছুদিন অসম চৰকাৰৰ প্ৰচাৰ বিভাগৰো চাকৰিয়াল আছিল

সাহিত্যিক অৱদান

কবিতা পুথি

১)অগ্নিমন্ত্ৰ (১৯৫০) 

২)চানেকি (১৯৬৫) 

৩) কণ্টক উপহাৰ

গীতৰ পুথি

১) গুঞ্জৰী 

২) ৰঙ্গে ফাগু খেলে(১৯৭৭)

নাটক

১) নীলাম্বৰ (১৯৩৩)

২) চুলতানা ৰেজিয়া(১৯৪৯)

৩)ৰণজিৎ সিংহ(১৯৪৯)

৪)বাৰিষাৰ ৰঙা ৰ'দ(১৯৫৯, অনাতাঁৰ নাট)

৫)অপেশ্বৰী (১৯৬১, কাব্য-নাটক)

গল্পসংকলন

১) মধুৰ-বিপাক (১৯৮১)

চিকাৰ কাহিনী

১) চিকাৰ-নিকাৰ (১৯৮৮)

শিশু সাহিত্য

১)আমাৰ দেশৰ সাধু (১৯৫৬)

২)জাতিৰ ফুল(১৯৬৭)

৩)মৌচাক (১৯৯৫)

৪)তেজৰ অৰিহণা

৫)ৰাণা প্ৰতাপ

অন্যান্য গ্ৰন্থ
১. সম্পাদনা
মাধৱ কন্দলীৰ ৰামায়ণ(১৯৪১)
প্ৰকাশ(সাপ্তাহিক বাতৰিকাকত,১৯৫১)

২. স্মৃতিচাৰণ গ্ৰন্থ
স্মৃতিৰ সঁফুৰা (১৯৯৭)

মৃত্যু
বিদ্ৰোহী কবি প্ৰসন্নলাল চৌধুৰীদেৱৰ ১৯৮৬ চনৰ ২০ জানুৱাৰী তাৰিখে দেহৱসান ঘটে

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসমীয়া নাট্যকাৰ
শ্ৰেণী:অসম সাহিত্য সভাৰ সভাপতি
প্ৰসাত বান থানন হক  বা প্ৰসাত থানন হক (  ) হৈছে এটা সৰু ধ্বংসপ্ৰাপ্ত অট্টালিকা এইটো থাইলেণ্ডৰ ৰাটচাচিমা প্ৰদেশৰ নং বুন মাক জিলাৰ বান মাই মহকুমাৰ বান থানন হাকত অৱস্থিত

ই একাদশ শতিকাত নিৰ্মিত খ্মেৰ হিন্দু মন্দিৰ  মন্দিৰটোৰ জোখ প্ৰায় ,  দীঘল আৰু  বহল ই পূব দিশলৈ মুখ কৰি আছে আৰু ইয়াত বেৰ আৰু বেৰে (খাদ)ৰে আগুৰি থকা পাঁচটা গঠন আছে পূব বেৰত গোপুৰা (প্ৰৱেশ তোৰণ) আনফালে থকা প্ৰস্থানৰ সৈতে একে লিণ্টেল আৰু ভাস্কৰ্য্য শিলৰ ফলকবোৰ চেণ্ড ষ্টোন আৰু ব্ৰঞ্জৰ, গাঢ় বাদামী-কলা ৰঙৰ খ্মেৰ লেকৰৱেৰৰে নিৰ্মিত

এই মন্দিৰটো ব্ৰাহ্মণ বা হিন্দু ধৰ্ম বৈষ্ণৱ ধৰ্ম অনুসৰি ৰীতি-নীতি পালনৰ বাবে নিৰ্মাণ কৰা হৈছিল বুলি বিশ্বাস কৰা হয়

ইয়াৰ স্থান আয়তাকাৰ খাৱৈৰ দৰে পথ আৰু ইয়াৰ মাজত নন য়াই চি  নামৰ এটা টিলা আছে পথটো প্ৰায়  বহল আৰু প্ৰায় ২ কিলোমিটাৰ দীঘল, ইয়াক পানীয়ে খহাই পেলাইছিল তাৰ  আগলৈকে পথটোত ফাটি যোৱা চিন নাছিল সেয়েহে নাম পিছত "থানন হাক" (প্ৰত্যক্ষভাৱে "ভঙা পথ" বুলি অনুবাদ কৰা হয়) ৰখা হয়  
মন্দিৰ আৰু  খাদ
২৪ নং ঘাইপথৰ পৰা মন্দিৰটো প্ৰায় ৪ কিলোমিটাৰ  আৰু প্ৰায়  নাখন ৰাটচাচিমা চহৰৰ পৰা ৬০ কিলোমিটাৰ দক্ষিণ-পূবে

লেটাৰাইট হৈছে নিৰ্মাণৰ বাবে ব্যৱহাৰ কৰা মূল সামগ্ৰী সোণৰ অলংকাৰ, ব্ৰঞ্জ আৰু শিলৰ মূৰ্তিৰ লগতে ইয়াত বাদামী ৰঙৰ গ্লেজযুক্ত চিৰামিক উদ্ধাৰ কৰা হয় ২০১৭ চনত ১১ শতিকাৰ আৰম্ভণিৰ আশে-পাশে বয়সৰ নিখুঁত অৱস্থাত অৰ্ধস্বচ্ছ নীলা কোৱাৰ্টছৰ সৈতে এটা সোণৰ আঙঠিও আৱিষ্কাৰ কৰা হৈছিল 

 তথ্যসূত্ৰসমূহ 

শ্ৰেণী:ধ্বংসাৱশেষ
প্ৰসূতি (, ) এগৰাকী হিন্দু পৌৰাণিক আখ্যান বৰ্ণিত দেৱী তেওঁ হৈছে দক্ষ দেৱৰ দাম্পত্যসংগী প্ৰসূতিৰ আন এক নাম হৈছে পাঞ্চজনী (বা বিৰাণীঅসিক্নী) দক্ষৰ প্ৰথম জনমৰ ভাৰ্যা প্ৰসূতি, আৰু দ্বিতীয় জনমৰ ভাৰ্যা পাঞ্চজনী দক্ষ আৰু প্ৰসূতিৰ কেইবাগৰাকীও কন্যা আছিল ভিন ভিন শাস্ত্ৰৰ ব্যাখ্যা অনুসৰি বা স্থানবিশেষে ১৬, ২৪ বা ৬০ হিচাপে বৰ্ণিত হৈছে .  (2004).      . . 492. "     ...". .     (2016).  . "        ..." , -, .. . -,-7,  109 সতী দেৱী আছিল তেওঁলোকৰ ভিতৰত অন্যতম উল্লেখনীয় প্ৰসূতি হৈছে ব্ৰহ্মা দেৱৰ দ্বাৰা সৃষ্ট প্ৰথম মানৱ স্বয়ম্ভূৱ মনু আৰু শতৰূপাৰ কণিষ্ঠা কন্যা .      . . 252. আখ্যান অনুসৰি প্ৰসূতিৰ সৃষ্টি ব্ৰহ্মাদেৱৰ বাঁওহাতৰ বুঢ়া আঙুলিৰ পৰা হৈছিল বুলি কোৱা হয় 

বৰ্ণনা
বেছিভাগ হিন্দু ধৰ্মীয় শাস্ত্ৰৰ মতে, দক্ষ দেৱে দুবাৰ জন্ম গ্ৰহণ কৰিছিল তেওঁৰ প্ৰথম জন্ম হৈছিল সৃষ্টিকৰ্তা ব্ৰহ্মাৰ সৃষ্টিৰ জৰিয়তে, আৰু দ্বিতীয় জন্ম আছিল তেওঁৰেই পুনৰ আৱিৰ্ভাৱ 

মহাভাৰতৰ ব্যাখ্যা অনুসৰি দক্ষ আৰু তেওঁৰ ভাৰ্য্যা প্ৰসূতি ব্ৰহ্মাদেৱৰ ক্ৰমে সোঁ আৰু বাওঁ হাতৰ বুঢ়া আঙুলিৰ পৰা উদ্ভূত হৈছিল৷ মৎস্য পুৰাণত বৰ্ণনা কৰা কাহিনী অনুসৰি দক্ষ, ধৰ্ম, কামদেৱ আৰু অগ্নি ব্ৰহ্মাদেৱৰ ক্ৰমান্বয়ে সোঁ হাতৰ বুঢ়া আঙুলি, বক্ষ, হৃদযন্ত্ৰ, আৰু চকুৰ চেলাউৰিৰ পৰা উদ্ভূত হৈছিল ভাগৱত পুৰাণকে ধৰি অন্যান্য শাস্ত্ৰৰ বিৱৰণ মতে দক্ষই শিৱক কৰা অপমানৰ ফলস্বৰূপে দুবাৰকৈ জন্ম ল'ব লগা হৈছিল তেওঁ ব্ৰহ্মাৰ মানসপুত্ৰ আছিল দক্ষযজ্ঞৰ ঘটনাক্ৰমৰ পিছত তেওঁ দ্বিতীয় জন্ম লৈছিল

বিবাহ আৰু সতি-সন্তান
হিন্দু আচাৰ পৰম্পৰাত দক্ষ আৰু প্ৰসূতিৰ বিবাহকেই সৰ্বপ্ৰথম হিচাপে আখ্যা দিয়া হয় বিষ্ণু পুৰাণ, লিংগ পুৰাণ  আৰু পদ্ম পুৰাণ ৰ ব্যাখ্যা অনুসৰি দক্ষ আৰু তেওঁৰ দাম্পত্যসংগী প্ৰসূতিৰ মিলনত কেইবাগৰাকীও দুহিতাৰ জন্ম হৈছিল তেওঁলোকৰ সংখ্যাক লৈ বহুমত আছে যদিও সৰহ সংখ্যক শাস্ত্ৰজ্ঞই সেই সংখ্যাটো ২৪ হিচাপে স্বীকৃতি দিছে তেওঁলোকৰ কেইগৰাকীমান হৈছে  শ্ৰদ্ধা, ভক্তি, ধৃতি, তুষ্টি, পুষ্টি, মেধা, ক্ৰিয়া, বুদ্ধিকা, লজ্জা গৌৰী, বাপু, শান্তি, সিদ্ধিকা, কীৰ্ত্তি, খ্যাতি, সম্ভূতি, স্মৃত্তি, প্ৰীতি, ক্ষমা, সন্নতি, অনসূয়া, উৰ্জ্জা, স্বাহা, স্বাধা আৰু সতী দেৱী  , -, .. . -,-7,  109 পদ্ম পুৰাণৰ বৰ্ণনা অনুসৰি, দক্ষই অনুভৱ কৰিলে ২৪ গৰাকী দুহিতা সৃষ্টিৰ ধাৰা অক্ষুন্ন ৰাখিবলৈ পৰ্য্যাপ্ত নহয়, আৰু সেয়েহে মুঠতে ৬০ গৰাকী দুহিতাৰ সৃষ্টি হ'ল অৱশ্যে, অন্যান্য হিন্দু শাস্ত্ৰসমূহত এই ৬০ গৰাকী দুহিতাক দেৱী পাঞ্চজনী (বা অসিক্নী)ৰ সন্তান হিচাপে উল্লেখিত হৈছে 

তথ্যসূত্ৰ

শ্ৰেণী:হিন্দু দেৱী
প্ৰসেন বৰা (১৯৬১-২০১৫) অসমৰ এগৰাকী প্ৰসিদ্ধ ঢুলীয়া আছিল অসমৰ লগতে ভাৰতৰ বাহিৰতো বিভিন্ন অনুষ্ঠানত ঢোলবাদন কৰি তেওঁ খ্যাতি লাভ কৰিছিল বহুকেইখন শ্ৰব্য কেছেটত তেওঁৰ ঢোলৰ চাপৰ সন্নিবিষ্ট হৈ আছে

জন্ম আৰু শৈশৱ
প্ৰসেন বৰাৰ জন্ম হয় ১৯৬১ চনৰ ২১ ফেব্ৰুৱাৰীত গোলাঘাট জিলাৰ মিছামৰা দুলীয়াগাঁৱত তেওঁৰ পিতৃ মুখেশ্বৰ বৰা আৰু মাতৃ সৰুমাই বৰা পিতৃও পেছাত এজন বায়ন আছিল শৈশৱতে বিয়াই-সবাহে ঢোলবাদন দেখি তেওঁ ঢোলৰ প্ৰতি আকৰ্ষিত হৈ কাঠৰ মেজতে ঢোলৰ চাপৰ মাৰিছিল এই আগ্ৰহৰ ফলতে তেওঁৰ ৮ বছৰ বয়সত ককায়েক সুৰেন বৰাই ২০ টকাত তেওঁক এটা ঢোল কিনি দিয়ে আৰু লগে লগে তেওঁৰ জীৱনে এটা নতুন মোৰ লয় গুৰু ধীৰেন ৰাজখোৱা আৰু দণ্ডেশ্বৰ বৰুৱাৰপৰা তেওঁ ঢোলবাদনৰ শিক্ষা গ্ৰহণ কৰি ঢোলবাদনকেই তেওঁ পেছা হিচাপে লৈ আগুৱাই যায়

কৰ্মজীৱন
তেওঁ প্ৰথমে বিয়া-বাৰু আৰু অন্যান্য অনুষ্ঠানত ঢোলবাদনেৰে জনপ্ৰিয়তা লাভ কৰে ঢোলৰ লগতে তেওঁ খোল, তাল, নাগাৰা আদি বাদ্যযন্ত্ৰও ভালদৰে বজাব জানিছিল সোমনাথ বড়া ওজাৰ সান্নিধ্য লাভ কৰি তেওঁ সাংস্কৃতিক জগতখনত আৰু এখোপ আগুৱাই যায় সোমনাথ বড়াৰ সৈতে একেলগে তেওঁ অসম বা ভাৰতৰ উপৰিও বিদেশৰ বহু অনুষ্ঠানত ঢোলবাদন কৰি সুনাম আৰ্জিছিল ১৯৮৭ চনত ৰাছিয়াত অনুষ্ঠিত ভাৰত মহোৎসৱত অংশ লোৱা বিহু দলৰ তেওঁ সদস্য আছিল ১৯৯৭ চনত আই চি চি আৰৰ যোগেদি বিহু দলৰ হৈ ৰাছিয়াত তেওঁ অনুষ্ঠান প্ৰদৰ্শন কৰিছিল জুবিন গাৰ্গ, মানস ৰবীন ইত্যাদি শিল্পীৰ বহুকেইটা অনুষ্ঠানত তেওঁ ঢোল বজাইছিল বিহুৰ সময়ত অনুষ্ঠিত বহুতো কৰ্মশালাত তেওঁ ঢোলবাদনৰ প্ৰশিক্ষণো প্ৰদান কৰিছিল

কেছেট
লাহে লাহে তেওঁ কেছেটৰ জগতত প্ৰৱেশ কৰে ১৯৯১ চনত পাটগাভৰু আৰু পিলিঙা নামেৰে দুখন কেছেটত তেওঁ ঢোলবাদন কৰে পল্লৱী এণ্টাৰপ্ৰাইজৰ বেনাৰত অৰুণ দুৱৰাই প্ৰযোজনা কৰা এই কেছেট দুখনত তেওঁৰ সহযোগী শিল্পী আছিল বিপুল বৰা, ৰমেন চৌধুৰী আৰু বলীন হাজৰিকা তেওঁ পৰিচালনা কৰা আন দুখনমান কেছেট হ'ল- অলিয়া বলিয়া, ৰঙা পুলিচৰ বিহু, ৰঙা ফুল-গামোছা আৰু ৰঙা পুলিচৰ বিহুতে বিয়া ইয়াৰ উপৰিও অসংখ্য অসমীয়া বিহুগীত আৰু বিহুসুৰীয়া গীতৰ এলবামত বৰাই ঢোল বজায়

অভিনয়
বৰাই সোণালী আৰু মইনা চৰাই মইনা মাত নামৰ দুখন ভিডিঅ' ছবিতো অভিনয় কৰিছিল

সন্মান
 সম্বৰ্দ্ধনা, উত্তৰ-পূব মহোৎসৱ, নতুন দিল্লী, ২০০৬

ব্যক্তিগত জীৱন
প্ৰসেন বৰাৰ পত্নীৰ নাম নিভা বৰা তেওঁলোকৰ দুজন পুত্ৰ সন্তান স্বৰূপ কুমাৰ বৰা আৰু ধীৰাজ বৰা

মৃত্যু
২০১৫ চনৰ ১৮ মে' তাৰিখে তেওঁ স্নানাগাৰত পৰি মূৰ আৰু ভৰিত আঘাত পায় আৰু ২১ মে' তাৰিখে ৫৩ বছৰ বয়সত গুৱাহাটী চিকিৎসা মহাবিদ্যালয় চিকিৎসালয়ত তেখেতৰ মৃত্যু হয় গুৱাহাটীৰ নৱগ্ৰহ শ্মশানত তেওঁৰ শেষকৃত্য সম্পন্ন কৰা হয়

তথ্যসূত্ৰ

শ্ৰেণী:অসমৰ লোকশিল্পী
শ্ৰেণী:ভাৰতৰ লোকশিল্পী
প্ৰস্তাৱনা () (মূল:গ্ৰীক ভাষাত:  ,  , "আগতে" আৰু  , "শব্দ") হৈছে এটা কাহিনীৰ পাতনি বা আৰম্ভণি যিয়ে প্ৰসংগ প্ৰতিষ্ঠা কৰে আৰু পটভূমিৰ বিৱৰণ দিয়ে৷ মূল কাহিনীৰ সৈতে বান্ধ খোৱা কিছুমান পূৰ্বৰ কাহিনী, আৰু অন্যান্য বিবিধ তথ্যক সাধাৰণতে প্ৰস্তাৱনাত ঠাই দিয়া হয় প্ৰাচীন গ্ৰীক  সকলে প্ৰস্তাৱনাৰ আধুনিক অৰ্থ অন্তৰ্ভুক্ত কৰিছিল৷ গ্ৰীক নাটকত প্ৰস্তাৱনাটোৰ গুৰুত্ব আছিল অতি বেছি৷ :.আৰু ই কেতিয়াবা প্ৰায় এটা ৰোমাঞ্চৰ ঠাই লৈছিল; যাৰ বাবে নাটকখনে সফলতা লাভ কৰিছিল৷ . , :.--

ৰেনেছাঁৰ নাটকৰ প্ৰস্তাৱনাসমূহে প্ৰায়ে দৰ্শকৰ বাবে পৰিৱৰ্তন আৰু স্পষ্টীকৰণৰ এক নিৰ্দিষ্ট কাৰ্য্য সম্পাদন কৰিছিল এজন অভিনেতাই দিয়া প্ৰত্যক্ষ ভাষণ, প্ৰস্তাৱনাটোৱে দৰ্শকৰ মনোযোগ আৰু সহানুভূতিৰ আকৰ্ষণ হিচাপে কাম কৰিছিল, ঐতিহাসিক প্ৰসংগ প্ৰদান কৰিছিল, নাটকৰ বিষয়বস্তুৰ পথ প্ৰদৰ্শক আৰু মাজে মাজে, এক অস্বীকাৰ প্ৰদান কৰিছিল৷এই নাটকীয়া মেজাজত যিকোনো লিপিবদ্ধ অভিনয়ৰ দৰেই এটা প্ৰস্তাৱনাও পাঠ্য হিচাপে থাকিব৷ লগতে সেই পাঠ্য কোৱা অভিনেতাজন আৰু ভাষাটো কোৱাৰ দৰে উপস্থাপন সন্নিৱিষ্ট হ'ব  দৰ্শকক বাস্তৱৰ পৰা নাটকৰ জগতখনলৈ অনাৰ ক্ষেত্ৰত প্ৰস্তাৱনাটোৱে দৰ্শক, অভিনেতা, চৰিত্ৰ, নাট্যকাৰৰ মাজৰ সীমাৰেখাডাল অতিক্ৰম কৰে৷ মূলতঃ ই নাটকৰ ভিতৰৰ কাল্পনিক স্থান আৰু বাহিৰৰ জগতখনৰ মাজত এক পাৰ্থক্যৰ সৃষ্টি কৰে বেন জনছনে প্ৰস্তাৱনা ব্যৱহাৰ কৰি দৰ্শকক নিজৰ আৰু অভিনয়ৰ সকলো দিশৰ মাজৰ জটিলতাসমূহৰ বিষয়ে সোঁৱৰাই দিবলৈ প্ৰায়ে প্ৰয়াস কৰিছিল 

এলিজাবেথৰ প্ৰস্তাৱনাখন ধ্ৰুপদী আৰু মধ্যযুগীয় উভয় পৰম্পৰাৰ দিশসমূহক সামৰি লোৱাৰ ক্ষেত্ৰত অনন্য আছিল ধ্ৰুপদী পৰম্পৰাত প্ৰস্তাৱনাৰ চাৰিটা উপধাৰা আছিল: ছুষ্টাটিকোছ, যিয়ে নাটক বা কবিক পৰামৰ্শ দিয়ে; এপিটিমেটিকছ, য'ত প্ৰতিদ্বন্দ্বীক অভিশাপ দিয়া হয়, বা দৰ্শকক ধন্যবাদ দিয়া হয়; ড্ৰামাটিকোছ, যত নাটকৰ কাহিনীভাগ ব্যাখ্যা কৰা হৈছে; আৰু মিক্সটছ, য'ত এই সকলোবোৰৰ মিশ্ৰণ আছে মধ্যযুগীয় পৰম্পৰাত, নৈতিকতা আৰু বিনয়ৰ প্ৰকাশ দেখা যায়,
ইয়াৰ লগতে এটা মেটা-থিয়েটাৰৰ আত্মচেতনা, আৰু এটা নিৰ্লজ্জ সচেতনতা দেখা যায়৷ 

অ-নাটকীয় কল্পকাহিনীত বিশেষকৈ জিঅফ্ৰে চচাৰৰ কেণ্টাৰবেৰী টেলছৰ সময়ৰ পৰাই প্ৰস্তাৱনা বহুদিনৰ পৰাই ব্যৱহাৰ হৈ আহিছে৷ :.-----.চচাৰৰ বহুতো কাহিনীৰে প্ৰস্তাৱনা লিখিছিল৷ 

আৰ্জেণ্টিনাৰ লেখক মেচেডনিঅ ফাৰ্নাণ্ডেজৰ মিউজিয়াম অৱ ইটাৰ্নাৰ উপন্যাসত লেখকৰ ৫০ টাতকৈও অধিক প্ৰস্তাৱনা আছে তেওঁলোকৰ শৈলী আধ্যাত্মিক, হাস্যৰস, মানসিক, উপন্যাসৰ কলা সম্পৰ্কীয় আলোচনা ইত্যাদি৷
তথ্যসূত্ৰ
শ্ৰেণী:সাহিত্য
প্ৰস্তুতি পৰাশৰ () অসমীয়া চলচ্চিত্ৰ জগত, দূৰদৰ্শন আৰু ভ্ৰাম্যমাণ থিয়েটাৰৰ উল্লেখযোগ্য অভিনেত্ৰী তেওঁ অসমীয়া ভাষাৰ কেইবাখনো বোলছবিত অভিনয় কৰিছে

২০০১-০২ বৰ্ষত প্ৰস্তুতি পৰাশৰে গুণ গুণ গানে গানে বোলছবিখনৰ বাবে ৰাজ্যিক চলচ্চিত্ৰ বঁটা, ২০০৪ৰ শ্ৰেষ্ঠা অভিনেত্ৰীৰ বঁটা লাভ কৰিছিল ২০০৮-০৯ বৰ্ষত মুনলাইট এৱাৰ্ডছৰ শ্ৰেষ্ঠ অভিনেত্ৰীৰ শিতানলৈও তেওঁ মনোনীত হৈছিল

 জন্ম আৰু শিক্ষা 
প্ৰস্তুতি পৰাশৰৰ জন্ম হয় যোৰহাটৰ মালৌ আলিত পিতৃৰ নাম বিজয় চন্দ্ৰ শৰ্মা তেওঁ স্কুলীয়া শিক্ষা যোৰহাট বাল্য ভৱনত গ্ৰহণ কৰিছিল তাৰ পিছত যোৰহাটৰ জগন্নাথ বৰুৱা মহাবিদ্যালয়ৰ পৰা স্নাতক ডিগ্ৰী গ্ৰহণ কৰে

অভিনয় জীৱন
প্ৰায় পাঁচ বছৰ বয়সতে বৰ্ণালী নামৰ দূৰদৰ্শনৰ ছিৰিয়েল এখনত অভিনয় কৰি অভিনয় জীৱনৰ পাতনি মেলে প্ৰস্তুতি পৰাশৰে অভিনয় কৰা প্ৰথম বোলছবি খনৰ নাম হৈছে মহাৰথী

বঁটা আৰু সন্মান
২০০১-০২ বৰ্ষত গুণ গুণ গানে গানেৰ বাবে ৰাজ্যিক চলচ্চিত্ৰ বঁটা, ২০০৪ৰ শ্ৰেষ্ঠা অভিনেত্ৰীৰ বঁটা লাভ কৰিছিল
 ২০০৮-০৯ বৰ্ষৰ মুনলাইট এৱাৰ্ডছত শ্ৰেষ্ঠ অভিনেত্ৰীৰ শিতানলৈ মনোনয়ন লাভ কৰিছিল

চলচ্চিত্ৰপঞ্জী
বোলছবি
 বৰ্ষ চলচ্চিত্ৰ পৰিচালক ১৯৯৯  মহাৰথী  বাণী দাস ২০০০  তুমি মোৰ মাথোঁ মোৰ  জুবিন গাৰ্গ ২০০০  আছেনে কোনোবা হিয়াত  বাহাৰুল ইছলাম ২০০১  এই মৰম তোমাৰ বাবে  তৌফিক ৰহমান ২০০২  গুণ গুণ গানে গানে  বিদ্যুৎ চক্ৰৱৰ্তী ২০০২  প্ৰিয়া অ প্ৰিয়া  অঞ্জন কলিতা ২০০২  জখম  মুন্না আহমেদ ২০০২  প্ৰেম আৰু প্ৰেম  শম্ভু গুপ্তা ২০০২  জীৱন নদীৰ দুটি পাৰ  মুন্না আহমেদ ২০০৩  এয়াই জোনাকবিহীন জীৱন  মুন্না আহমেদ ২০০৩  জুমন সুমন  মহিবুল হক ২০০৪  হৃদয় কঁপোৱা গান জয়ন্ত নাথ ২০০৪  বাৰুদ  মুনিন বৰুৱা ২০০৪  ৰং  মুনিন বৰুৱা ২০০৪  দীনবন্ধু  মুনিন বৰুৱা ২০০৫  চুৰেন চোৰৰ পুতেক  চন্দ্ৰ মুদৈ ২০১১  ৰামধেনু  মুনিন বৰুৱা ২০১২  মী এণ্ড মাই ছিষ্টাৰ  ৰাজেশ ভূঞা ২০১৫  অহেতুক  বাণী দাস ২০১৫  তেজ  ভাস্কৰ উপাধ্যায় ২০১৬  দূৰদৰ্শন...এটি যন্ত্ৰ  ৰাজেশ ভূঞা ২০১৬  পাগলী  ৰূপজ্যোতি বৰা ২০১৭  মৃগনাভি  হেমেন দাস ২০২২  গংগা  মণি সিনহা ২০২৪  প্ৰতিশ্ৰুতি  কিশোৰ তহবিলদাৰ

দূৰদৰ্শন
প্ৰস্তুতি পৰাশৰে দূৰদৰ্শনৰ কেইবাখনো ছিৰিয়েলটো অভিনয় কৰিছে
বৰ্ণালী
নিশাৰ নায়ক
চক্ৰবেহু
মহানগৰ
মেজৰ চাহাব
জোনাকত শিহৰণ
বিন্দাছ

নাটক
প্ৰস্তুতি পৰাশৰে প্ৰায় ৩০-৩৫খন মান নাটকত অভিনয় কৰিছে ইয়াৰ উপৰিও তেওঁ ভ্ৰাম্যমাণ জগতৰ এগৰাকী উল্লেখযোগ্য অভিনেত্ৰী তেওঁ অভিনয় কৰা কেইখনমান উল্লেখযোগ্য নাটক হৈছে: ৰূপালীম, নিমাতী কইনা, আশংকাৰ দিন ৰাতি, সপোনৰ বৃন্দাবন, অষ্টৰাগ ইত্যাদি

তথ্য সংগ্ৰহ

বাহ্যিক সংযোগ
 ৰূপালী পৰ্দাত প্ৰস্তুতি পৰাশৰৰ বিষয়ে
 প্ৰস্তুতি পৰাশৰৰ সম্পৰ্কীয় তথ্য আৰু ভিডিঅ আদি .ত

শ্ৰেণী:অসমৰ ব্যক্তি
শ্ৰেণী:অসমীয়া চলচ্চিত্ৰৰ অভিনেত্ৰী
260   , .    '  - .
260ইথিয়পিয়াৰ আৱাছ নদীত প্ৰস্তৰ যুগৰ প্ৰাচীনতম সঁজুলি আৱিষ্কৃত হৈছে

প্ৰস্তৰ যুগ হৈছে প্ৰাক ঐতিহাসিক কালৰ তিনিটা প্ৰধান পুৰাতাত্ত্বিক ভাগৰ (প্ৰস্তৰ যুগ, ব্ৰঞ্জ যুগ আৰু লৌহ যুগ) প্ৰথমটো ভাগ যত ধাৰ থকা, জোঙা অথবা মিহি পৃষ্ঠৰ যাৱতীয় সামগ্ৰী সাজিবলৈ প্ৰস্তৰ অৰ্থাৎ শিলৰ ব্যৱহাৰ কৰা হৈছিল এই কালছোৱাৰ দৈৰ্ঘ্য প্ৰায় ৩০ লাখ ৪০ হাজাৰ বছৰ জোৰা আছিল আৰু ধাতুৰ আৱিষ্কাৰৰ ফলত ৬০০০-২০০০ খ্ৰী:পূ:ৰ মাজৰ সময়ছোৱাত ইয়াৰ অন্ত পৰিছিল:...-2010------75831. প্ৰস্তৰ যুগত নিৰ্মিত সামগ্ৰীসমূহৰ ভিতৰত আধুনিক মানৱ আৰু মানুহৰ পূৰ্বজ হম গোষ্ঠীৰ লগতে সমসাময়িক গোষ্ঠী অষ্ট্ৰেলপিথিকাছ () আৰু পেৰানথ্ৰপাছে () ব্যৱহাৰ কৰা সঁজুলিসমূহ উল্লেখযোগ্য প্ৰস্তৰ যুগত হাঁড়েৰে নিৰ্মিত সঁজুলিও ব্যৱহাৰ কৰা হৈছিল যদিও ইয়াৰ পুৰাতাত্ত্বিক সংৰক্ষণ চিহ্ন অতিশয় বিৰল ব্যৱহৃত শিলৰ সঁজুলিৰ প্ৰকাৰ অনুসৰি প্ৰস্তৰ যুগক পুনৰ ভাগ কৰা হৈছে 

ঐতিহাসিক গুৰুত্ত্ব
প্ৰস্তৰ যুগটো আদিমানৱ হম গোষ্ঠীৰ উত্তৰণৰ সমসাময়িক অৱশ্যে কোনোক্ষেত্ৰত হমৰ পূৰ্বজ কোনো গোষ্ঠীয়েও শিলৰ সা-সঁজুলি সাজিব পাৰে বুলি ধাৰণা কৰা যায় উদ্ধাৰ কৰা সমলবিলাকৰ বয়স আৰু প্ৰাপ্ত ঠাই অনুসৰি এই গোষ্ঠীসমূহৰ স্থান পূব আফ্ৰিকান ৰিফ্ট, বিশেষকৈ ঘাঁহনিৰে আগুৰি থকা ইথিয়পিয়া বুলি ঠাৱৰ কৰা হৈছে অন্য প্ৰাইমেটসমূহৰ ভিতৰত হমৰ নিকটতম গোষ্ঠী পানে (চিম্পাঞ্জী) গভীৰ অৰণ্য অঞ্চলত জীৱনপ্ৰণালী অব্যাহত ৰখা ইয়াৰ এটা ঠালক প্ৰতিনিধিত্ব কৰে পূব আফ্ৰিকান ৰিফ্টটোৱে উত্তৰ তথা দক্ষিণ আফ্ৰিকা, লেভাণ্ট আৰু এচিয়ালৈ এক বাহক হিচাপে কাম কৰে 

প্ৰায় ৩০ লাখ বছৰ (ম্যা) আগেয়ে এটা মাত্ৰ বায়ম বা জৈৱপুঞ্জই (কোনো বিশেষ ঠাইৰ উদ্ভিদ তথা প্ৰাণীৰ সমষ্টি) ৰিফ্টটোৰ যোগেদি দক্ষিণ আফ্ৰিকাৰ পৰা উত্তৰ আফ্ৰিকা আৰু এচিয়াৰ মাজেদি আহি বৰ্তমানৰ চীনলৈকে খোপনি পোতেহি ইয়াক "অন্তৰ্মহাদেশীয় চাভানা" (" ''") আখ্যা দিয়া হৈছে পূব আফ্ৰিকান ৰিফ্টত সঞ্চাৰিত, আধুনিক মানৱৰ পূৰ্বজ হম ইৰেক্টাচে ইয়াত সা-সঁজুলি নিৰ্মাণ কৰাৰ প্ৰাকৃতিক ব্যৱস্থা এটা বিচাৰি উলিয়ায় আৰু ইয়াৰ ওপৰত নিৰ্ভৰশীল হৈ জীৱন নিৰ্বাহ কৰিবলৈ লয়

প্ৰস্তৰ যুগৰ পুৰাতাত্ত্বিক দিশ
  

প্ৰস্তৰ যুগৰ আৰম্ভণি
২০১০ চনত ইথিয়পিয়াৰ নিম্ন আৱাছ উপত্যকাত শৈল অস্ত্ৰৰ দাগ থকা প্ৰায় ৩০ লাখ ৪০ হাজাৰ বছৰ পুৰণি জন্তুৰ জীৱাষ্ম আৱিষ্কৃত হয়

উত্তৰ-পশ্চিম কেনিয়াৰ তুৰ্কানাৰ পৰা ৩০ লাখ ৩০ হাজাৰ বছৰ পুৰণি শিলৰ সঁজুলি আৱিষ্কাৰ কৰা হৈছে

প্ৰস্তৰ যুগৰ অন্তকাল
ধাতুৰ আকৰৰ পৰা ধাতু আহৰণ কৰা পদ্ধতিৰ আৱিষ্কাৰ হোৱাৰ লগে লগে প্ৰস্তৰ যুগৰ অন্ত পৰে আৰু ব্ৰঞ্জ যুগৰ সূচনা হয় প্ৰস্তৰ যুগ আৰু ব্ৰঞ্জ যুগৰ মাজৰ সময়ছোৱাত মানুহে তাম আৰু টিন আহৰণ কৰিবলৈ শিকিছিল এই কালছোৱাক তাম্ৰ যুগ বা কেলকলিথিক অৰ্থাৎ তাম্ৰ-প্ৰস্তৰ যুগ বুলি অভিহিত কৰা হয় ব্ৰঞ্জ যুগৰ পিছত লৌহ যুগৰ আৰম্ভণি ঘটে কিন্তু এই গোটেই কালছোৱাতে কিছুসংখ্যক সামগ্ৰীৰ (যেনে শৈল পাত্ৰ) সন্দৰ্ভত ধাতুৰ লগতে সমান্তৰালভাৱে শিলৰ ব্যৱহাৰ অব্যাহত থাকে 

৬০০০-২৫০০ খ্ৰী:পূ:ৰ কালছোৱাতে প্ৰস্তৰ যুগৰ অন্ত পৰিছিল খ্ৰী:পূ: ৫ম আৰু ৬ষ্ঠ সহস্ৰাব্দৰ ভিতৰতে মানুহে প্ৰথম ধাতুৰ ব্যৱহাৰ কৰাৰ প্ৰমাণ পোৱা গৈছে

টোকা

তথ্য সংগ্ৰহ

 
 
 
 
 
 
 
 

শ্ৰেণী:প্ৰাচীন বিশ্ব
পষ্টপাৰ্টাম ডিপ্ৰেচন () বা প্ৰসৱোত্তৰ অৱসাদ যাক প্ৰসৱৰ পিছৰ বিষণ্ণতা বুলিও কোৱা হয়, হৈছে প্ৰসৱৰ পিছত হোৱা এক অৱসাদ, যিয়ে পুৰুষ আৰু মহিলাক সমানে আক্ৰান্ত কৰিব পাৰে লক্ষণসমূহ হৈছে অত্যাধিক মনৰ দুখ, কম শিৰীৰিক শক্তি, উদ্বেগ, কান্দোন, খিংখিঙীয়া স্বভাৱ, টোপনি, খাদ্যাভ্যাসৰ পৰিৱৰ্তন, ইত্যাদি এই প্ৰসৱোত্তৰ হতাশা নৱজাত শিশুৰ ওপৰতো নেতিবাচক প্ৰভাৱ পেলাব পাৰে
যদিও প্ৰসৱোত্তৰ হতাশাৰ সঠিক কাৰণ অস্পষ্ট, কাৰণটো শাৰীৰিক, আৱেগিক, আনুবংশিক আৰু সামাজিক কাৰকৰ সংমিশ্ৰণ বুলি বিশ্বাস কৰা হয়  ইয়াত হৰমনৰ পৰিৱৰ্তন আৰু টোপনিৰ অভাৱৰ দৰে কাৰক অন্তৰ্ভুক্ত থাকিব পাৰে বিপদাশংকাৰ কাৰকবোৰৰ ভিতৰত আছে প্ৰসৱোত্তৰ হতাশা, বাইপোলাৰ বিকাৰ, হতাশাৰ পাৰিবাৰিক ইতিহাস, মানসিক চাপ, সন্তান জন্মৰ জটিলতা, সমৰ্থনৰ অভাৱ, ঔষধ বা ড্ৰাগছ ব্যৱহাৰৰ বিকাৰ   এজন ব্যক্তিৰ লক্ষণৰ ওপৰত আধাৰিত ৰোগ নিৰ্ণয় কৰা হয়  যদিও বেছিভাগ মহিলাই প্ৰসৱৰ পিছত কিছুদিনৰ বাবে অৱসাদ  অনুভৱ কৰে, প্ৰসৱোত্তৰ হতাশাৰ সন্দেহ কৰিব পৰা যায় যেতিয়া লক্ষণবোৰ গুৰুতৰ হয় আৰু দুসপ্তাহৰ অধিক সময় থাকে
চিহ্ন আৰু লক্ষণসমূহ
আৱেগিক
 নিৰন্তৰ দুখ, উদ্বিগ্নতা বা "খালী" মনোভাৱ
 তীব্ৰ মেজাজ সলনি:     
 হতাশা, খং, অস্থিৰতা
 নিৰাশা বা অসহায় অনুভৱ
 অপৰাধ, লাজ, মূল্যহীনতা
 নিম্ন আত্মসন্মান
 জঠৰতা, শূন্যতা
 অৱসাদ
 সান্ত্বনা পাবলৈ অক্ষম
 শিশুৰ সৈতে বন্ধনত সমস্যা
 শিশুৰ যত্ন লোৱাৰ ক্ষেত্ৰত অপৰ্যাপ্ত অনুভৱ কৰা
 আত্ম-ক্ষতি বা আত্মহত্যাৰ চিন্তা

আচৰণগত
স্নায়ুজীৱবিজ্ঞান
আৰম্ভ আৰু সময়কাল
পিতৃ-মাতৃ-নৱজাতকৰ সম্পৰ্ক
পিতৃৰ প্ৰসৱোত্তৰ হতাশা
যিসকল অভিভাৱকে এটা সন্তান তুলি লয়
এলজিবিটিকিউৰ সমস্যাসমূহ
কাৰণ
উৎস

বাহ্যিক সংযোগ

শ্ৰেণী:মানসিক স্বাস্থ্য
প্ৰহসন () হৈছে মঞ্চ বা চলচ্চিত্ৰৰ বাবে ৰচনা কৰা এক ধেমেলীয়া ৰচনা যাৰ লক্ষ্য কেৱল দৰ্শকক বিমল মনোৰঞ্জন দিয়া অসম্ভৱ পৰিবেশ, ভুল ভ্ৰান্তিৰে মিছা তৰ্কৰ জাল মেলি মানুহক আমোদ দিয়াই ইয়াৰ লক্ষ্য ইয়াৰোপৰি শাৰীৰিক বিকৃতি, ইচ্ছাপূৰ্বক উদ্ভত চিন্তা আৰু সঙ্গতিহীন ভাষা-ছন্দৰ ব্যৱহাৰেৰে ইয়াৰ নাটকীয় পৰিবেশ প্ৰদৰ্শন কৰা হয় চৰিত্ৰ আৰু সংলাপসমূহ প্ৰায়ে কাহিনীৰ অধীন হৈ থাকে আৰু এটা জটিল অৱস্থাৰ মাজত তাৰ ঘটনাটোৱে পথভ্ৰান্ত পথিকৰ দৰে ক্ষিপ্ৰভাৱে গতি কৰে

ব্যঙ্গ ৰচনাৰ ইতিহাস
বিশুদ্ধ ব্যঙ্গ বা হাস্যৰসাত্মক সাহিত্যৰ জন্ম অসমীয়া সাহিত্যত নতুন ধৰ্মীয় চিন্তা-চেতনাৰে প্ৰাক বৈষ্ণৱ যুগ বা বৈষ্ণৱ যুগৰ সাহিত্যক আৱদ্ধ কৰি ৰখাৰ বাবে সেই সাহিত্যৰ মাজত আমি বুদ্ধিনিষ্ঠ বা ব্যঙ্গাত্মক হাস্যৰস দেখা নাপাওঁ যদিও সাহিত্যৰ নৱ ৰসৰ মাজত হাস্যৰস এটা উপাদান আছিল সেই হাস্যৰসক বৈষ্ণৱ কবিসকলে ধৰ্মীয় চেতনাৰে বান্ধি ৰাখিছিল ভীমচৰিত, শিশুপাল বধ, ৰুক্মিণী হৰণ নাটৰ বেদনিধিৰ চৰিত্ৰ বা কীৰ্তনৰ ঠায়ে ঠায়ে হাস্যৰসৰ উপাদান বিচাৰি পালেও সি লঘুভাৱত আত্মপ্ৰকাশ কৰা নাছিল অসমীয়া সাহিত্যত প্ৰকৃত হাস্যৰসৰ ঢল আৰম্ভ হয় গুণাভিৰাম বৰুৱা আৰু হেমচন্দ্ৰ বৰুৱাৰ (১৮৭০-১৮৯০) যুগত বাক-চাতুৰ্যপূৰ্ণ বুদ্ধিনিষ্ঠ হাস্যৰস (), সহানুভূতিপূৰ্ণ কৰুণা মিশ্ৰিত হাস্যৰস () আৰু বিদ্ৰূপাত্মক হাস্যৰস ()সত্যেন্দ্ৰনাথ শৰ্মা, সমীক্ষাত্মক ইতিবৃত্ত, পৃষ্ঠা-২৬৫ এই তিনি শ্ৰেণীৰ হাস্যৰস এই যুগত ৰছিত হয় অসমীয়া সমাজৰ ভণ্ডামি, গোড়ামি আদিক প্ৰতিফলিত কৰিবলৈ গুণাভিৰাম বৰুৱাই কঠিন শব্দৰ ৰহস্য ব্যাখ্যা আৰু হেমচন্দ্ৰ বৰুৱাই বাহিৰে ৰং চং ভিতৰে কোৱাভাতুৰী ৰচনা কৰে প্ৰথম হাস্যৰসাত্মক সাহিত্য হিচাপে ইয়াত অত্যধিক ব্যঙ্গভাৱে বিশুদ্ধ হাস্যৰসৰ সীমা পাৰ কৰি যোৱা দেখা যায় ওপৰত উল্লেখ কৰা তিনি প্ৰকাৰৰ হাস্যৰসাত্মক ৰচনাৰ উপৰিও আন এক প্ৰকাৰৰ ৰচনা হল 'প্ৰহসন' ()

ব্যঙ্গ ৰচনা আৰু প্ৰহসনৰ মাজত পাৰ্থক্য
ব্যঙ্গ ৰচনা () আৰু প্ৰহসন ()ৰ মাজত এটা চৰিত্ৰ আৰু কাৰ্যগত পাৰ্থক্যও লক্ষ্য কৰা দেখা যায় "             ,             ." কমেডি লিখক এজনৰ সাধাৰণ সমাজ এখনৰ প্ৰতি যি ধৰণৰ দায়িত্ব থাকে প্ৰহসন লিখক এজনৰ সেই দায়িত্ব নাথাকে ইয়াৰ কাহিনী নিজস্ব গতিৰে ধাৱমান হয় আৰু ইয়াৰ নাটকীয়তাই প্ৰধানকৈ দুটা দিশৰ ওপৰত পূৰ্ণতা লাভ কৰে:
 ই নিশ্চিতভাৱে কৌতুকপূৰ্ণ () হব লাগিব আৰু
 ই প্ৰদৰ্শন হৈ থকাৰ সময়ত নাটকীয় ঘ্টনাসমূহ গ্ৰহণ কৰিব পৰাকৈ দৰ্শকক প্ৰৰোচিত কৰিব পাৰিব লাগিব

অসমীয়া সাহিত্যত প্ৰহসনৰ স্থান
অসমীয়া সাহিত্যত বিশুদ্ধ হাস্যৰসৰ জন্ম হয় ৰসৰাজ লক্ষ্মীনাথ বেজবৰুৱাৰ হাতত ইংৰাজী সাহিত্যৰ আদৰ্শৰে তেওঁ ন ন চিন্তা-চৰ্চ্চাৰে অসমীয়া সাহিত্যলৈ হাস্যৰসৰ আমদানি কৰে বেজবৰুৱাই অসমীয়া সাহিত্যলৈ হাস্যৰসৰ প্ৰথম ঢল বোৱাই আনে প্ৰহসন () ৰচনাৰ মাধ্যমেৰে ইয়াৰ জৰিয়তেই তেওঁ অসমীয়া সাহিত্যত বিশুদ্ধ হাস্যৰসৰো জন্ম দিয়ে বেজবৰুৱাই জোনাকীৰ প্ৰথম বছৰ প্ৰথম সংখ্যাতে (১৮৮৯ চন) লিতিকাই প্ৰকাশ কৰে মুঠ বাৰটা সংখ্যাৰে লিতিকাই এবছৰ ধৰি জোনাকীত প্ৰকাশিত হৈছিল লিতিকাইৰ পিচতে তেওঁৰ অন্যান্য তিনিখন প্ৰহসন হল পাচনি (১৯১৩), নোমল (১৯১৩) আৰু চিকৰপতি নিকৰপতি (১৯১৩) বেজবৰুৱাই অসমীয়া লোকসাহিত্যৰ মাজত প্ৰচলিত চাৰিটা সাধুকথাক ইয়াত নিজস্ব শৈলীৰে নাট্যৰূপ দিছে চাৰিওখন প্ৰহসন আলোচনা কৰিলে এটা কথা লক্ষ্য কৰা যায় যে, জীৱনৰ প্ৰথম সৃষ্টি হিচাপে লিতিকাইৰ মাজত যি ধৰণৰ প্ৰহসনৰ বৈশিষ্ট্যসমূহ দেখা যায় আন তিনিখন প্ৰহসনৰ মাজত দেখা নাযায় পাচনি, নোমল, চিকৰপতি নিকৰপতি ৰচনাৰীতিৰ ফালৰ পৰা উৎকৃষ্ট প্ৰহসন হৈ উঠিব পৰা নাই ধেমেলীয়া আৰু ব্যঙ্গাত্মক নাটৰ সংমিশ্ৰণত ইয়াক ৰচনা কৰা হৈছেপ্ৰজ্ঞান, ৮ম বৰ্ষ, ২য় সংখ্যা, নবেম্বৰ, ২০১০, -0976-4283

তথ্যসূত্ৰ

শ্ৰেণী:সাহিত্য
শ্ৰেণী:অসমীয়া সাহিত্য
হিন্দু মহাকাব্য ৰামায়ণ অনুসৰি প্ৰহস্ত (, ) আছিল লংকাৰ ৰজা ৰাৱণৰ সেনাৰ মুখ্য কমাণ্ডাৰ তথা এগৰাকী শক্তিশালী ৰাক্ষস যোদ্ধা তেওঁ সুমালী আৰু কেতুমতীৰ পুত্ৰ আছিল পৰজনমত তেওঁ মহাভাৰতৰ দুৰ্যোধনৰ বিশ্বস্ত সহযোগী পুৰোচন নামেৰে জন্মলাভ কৰে, যিয়ে পৰৱৰ্তী সময়ত দুৰ্যোধন আৰু তেওঁৰ দুষ্ট পৰামৰ্শদাতা শকুনিৰ আদেশত লক্ষগ্ৰাহ সৃষ্টি কৰিছিল

কিংবদন্তি
প্ৰহস্ত সুমালী আৰু কেতুমতীৰ দহজন পুত্ৰৰ ভিতৰৰ এজন আছিল তেওঁৰ চাৰিজন ভনীও আছিল তেওঁলোকৰ ভিতৰত এজন আছিল ৰাৱণৰ মাতৃ কৈকেষী

তথ্য সংগ্ৰহ

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
প্ৰহ্লাদ চন্দ্ৰ তাছা (জন্ম: ২৬ আগষ্ট ১৯৫০) এগৰাকী ভাৰতীয় লিখক আৰু শিক্ষাবিদ শিক্ষা বিষয়ক ৰচনাৰ বাবে তেওঁ বিশেষভাৱে জনাজাত তেওঁ ২০১৭ চনলৈ অসম সাহিত্য সভাৰ উপসভাপতি আছিল ইয়াৰ আগতে তেওঁ অসম সাহিত্য সভাৰ সম্পাদক হিচাপে নিয়োজিত আছিল তেওঁৰ শিক্ষা আৰু সামাজিক সমস্যাৰ ওপৰত কেইবাখনো গ্ৰন্থ প্ৰকাশিত হৈছে তাৰে ভিতৰত অসমৰ চাহ বাগিচাৰ শ্ৰমিকসকলৰ জীৱনৰ ওপৰত ৰচনা কৰা "অসমৰ চাহ জনগোষ্ঠী" বিশেষ ভাবে উল্লেখযোগ্য ২০১৬ চনত ভাৰত চৰকাৰে সাহিত্য আৰু শিক্ষা জগতত তেওঁৰ অৱদানৰ স্বীকৃতি স্বৰূপে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে

প্ৰাৰম্ভিক জীৱন আৰু শিক্ষা
১৯৫০ চনৰ ২৬ আগষ্ট তাৰিখে গাছেমৰাৰ এক দুখীয়া পৰিয়ালত প্ৰহ্লাদ চন্দ্ৰ তাছাৰ জন্ম হৈছিল তেওঁৰ পিতৃ লখন তাছা আৰু মাতৃ মুক্তি তাছা তেওঁ প্ৰাথমিক শিক্ষা গাছেমৰাতে গ্ৰহণ কৰিছিল তাৰপিছত তেওঁ গাছেমৰা হাইস্কুলৰ পৰা প্ৰৱেশিকা পৰীক্ষা উত্তীৰ্ণ হৈ ডিব্ৰুগড় বিশ্ববিদ্যালয়ৰ অন্তৰ্ভুক্ত ডিব্ৰুগড় হনুমানবক্স সুৰজমল কানৈ মহাবিদ্যালয়ৰ পৰা স্নাতক ডিগ্ৰী লাভ কৰে

কৰ্মজীৱন
শিক্ষা সমাপ্ত কৰি তেওঁ ১৯৭৩ চনত ডিব্ৰুগড়ৰ বাগ্মীবৰ নীলমণি ফুকন উচ্চতৰ মাধ্যমিক বিদ্যালয়ত অস্থায়ী শিক্ষক হিচাপে যোগদান কৰিছিল ইয়াত শিক্ষকতা কৰি থাকোঁতে তেওঁ "জমিৰা সাহিত্য সভা" গঠন কৰিছিল আৰু তেওঁ ইয়াৰ প্ৰতিষ্ঠাপক সম্পাদক আছিল অস্থায়ী পদৰ ম্যাদ শেষ হোৱাৰ পিছত তেওঁ জমিৰা চাহ বাগিচা নিম্ন প্ৰাথমিক বিদ্যালয়ত পাঁচ বছৰ কাল চাকৰি কৰে তাৰপিছত তেওঁ ১৯৮৫ চনলৈ ৰামেশ্বৰ হাইস্কুলত শিক্ষকতা কৰিছিল সেইসময়ত তেওঁ তিনিচুকীয়া জিলাৰ বিদ্যালয়সমূহৰ উপপৰিদৰ্শক হিচাপে নিযুক্তি লাভ কৰে সুদীৰ্ঘ ২৭ বছৰ কাল শিক্ষা বিভাগত চাকৰি কৰাৰ পিছত তেওঁ ২০১২ চনত ব্লক প্ৰাথমিক শিক্ষা বিষয়া পদত থাকি অৱসৰ গ্ৰহণ কৰে

১৯৯৫ চনত তেওঁ ডিব্ৰুগড় সাহিত্য সভাৰ সভাপতি আৰু ২০০০ চনত জিলা সভাপতিৰ কাৰ্যভাৰ গ্ৰহণ কৰিছিল ২০১৩ চনত তেওঁ দুবছৰৰ বাবে অসম সাহিত্য সভাৰ সম্পাদক হিচাপে নিযুক্তি লাভ কৰিছিল তাৰপিছত তেওঁ সাহিত্য সভাৰ উপসভাপতিৰ পদত অধিষ্ঠিত হৈছিল

সাহিত্যিক কীৰ্তি
প্ৰহ্লাদ চন্দ্ৰ তাছাৰ কেইবাখনো গ্ৰন্থ প্ৰকাশিত হৈছে তেওঁৰ গ্ৰন্থসমূহ ঘাইকৈ শিক্ষা আৰু অসমৰ আৰ্থ-সামাজিক জীৱনৰ ওপৰত আধাৰিত তেওঁৰ উল্লেখযোগ্য কেইখনমান মান গ্ৰন্থ হ'ল,
 অসমৰ চাহ জনগোষ্ঠী
 শতাব্দী
 ব্যক্তিত্বৰ সন্ধানত
 শিক্ষা সমীক্ষা
 শিক্ষা অন্বেষা
 চাহ বাগিচাৰত গণ সাক্ষৰতা
 চাহ বাগিচাত শিক্ষাৰ প্ৰচাৰ
  চাহ শ্ৰমিকৰ সংস্কৃতিৰ ৰূপৰেখা
 ঝুমুৰ নৃত্য গীত
 চাহ শ্ৰমিকৰ স্বাস্থ্য চিন্তা

২০১৬ চনত ভাৰত চৰকাৰে সাহিত্য আৰু শিক্ষা জগতত তেওঁৰ অৱদানৰ স্বীকৃতি স্বৰূপে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে

ব্যক্তিগত জীৱন
তেওঁ হেম প্ৰভা গগৈৰ লগত বিবাহপাশত আৱদ্ধ হৈছিল তেওঁলোকৰ দুজন পুত্ৰ অনাদি স্বামী আৰু অনন্ত স্বামী দুয়োগৰাকী চিকিৎসক তেওঁলোক পৰিয়ালসহ ডিব্ৰুগড়ত বসবাস কৰে

তথ্য উৎস

শ্ৰেণী:অসমৰ ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া সাহিত্যিক
শ্ৰেণী:পদ্মশ্ৰী বঁটা বিজয়ী
এলজিবিটি প্ৰাইড মাহ হৈছে লেচবিয়ান, গে, বাইচেক্সুৱেল আৰু ট্ৰান্সজেণ্ডাৰ (এলজিবিটি) লোকসকলৰ গৌৰৱ উদযাপন আৰু স্মৃতিচাৰণৰ বাবে উৎসৰ্গিত এটা মাহ সাধাৰণতে জুন মাহক প্ৰাইড মাহ হিচাপে পালন কৰা হয় ১৯৬৯ চনত সমকামী মুক্তিৰ বাবে হোৱা ধাৰাবাহিক ষ্টোনৱাল প্ৰতিবাদৰ পিছত প্ৰাইড মাহ আৰম্ভ হয় পিছলৈ আমেৰিকাৰ বাহিৰলৈও এই উদযাপন বিয়পি পৰে আধুনিক যুগৰ গৌৰৱ মাহে এলজিবিটি অধিকাৰৰ বাবে আন্দোলনক সন্মান জনোৱা আৰু এলজিবিটি সংস্কৃতিক উদযাপন কৰা দুয়োটাকে বুজাই 
ইতিহাস
উৎপত্তি
প্ৰাইড মাহৰ ধাৰণাটো আৰম্ভ হৈছিল ষ্টোনৱাল বিদ্ৰোহৰ পৰা নিউয়ৰ্ক চহৰত ১৯৬৯ চনৰ ২৮ জুনৰ পৰা এই প্ৰতিবাদ কেইবাদিনো ধৰি সংঘটিত হৈছিল কৰ্মী মাৰ্ছা পি জনছন, চিলভিয়া ৰিভেৰা আৰু ষ্টৰ্মে ডিলাৰ্ভেৰীক এই প্ৰতিবাদৰ বাবে কৃতিত্ব দিয়া হয় যদিও জনছনে তেওঁৰ অংশগ্ৰহণক অস্বীকাৰ কৰে
এই প্ৰতিবাদৰ পিছৰটো বছৰত আমেৰিকাৰ কেইবাখনো চহৰত প্ৰথম গৌৰৱ যাত্ৰা অনুষ্ঠিত হয় নিউয়ৰ্ক চহৰত "ক্ৰিষ্টোফাৰ ষ্ট্ৰীট মুক্তি দিৱস" উদযাপনৰ লক্ষ্যৰে কৰা এই সমদলটোক সমগ্ৰ আমেৰিকাত পদযাত্ৰাৰ সমান্তৰালভাৱে এলজিবিটি অধিকাৰৰ বাবে এক গুৰুত্বৰ মুহূৰ্ত বুলি গণ্য কৰা হয় প্ৰথম পদযাত্ৰাবোৰ উদযাপনতকৈ প্ৰতিবাদৰ সৈতে বেছি মিল আছিল যদিও ই মানুহক এলজিবিটি সম্প্ৰদায় আৰু ইয়াত কেনেকৈ এজনৰ পৰিয়াল আৰু বন্ধু-বান্ধৱীও অন্তৰ্ভুক্ত হ'ব পাৰে সেই সম্পৰ্কে সোঁৱৰাই দিয়াত সহায় কৰিছিল

বিস্তাৰ আৰু উদযাপন
ষ্টোনৱাল বিদ্ৰোহ আৰু প্ৰথম গৌৰৱ সমদলৰ পিছত এলজিবিটি গোটৰ সংখ্যা দ্ৰুতগতিত বৃদ্ধি পায়, আৰু কেইবছৰমানৰ পিছত সমগ্ৰ আমেৰিকাত গৌৰৱ আন্দোলন বিয়পি পৰে ২০২০ চনৰ হিচাপত বিশ্বৰ প্ৰধান চহৰ অঞ্চলসমূহত বেছিভাগ গৌৰৱ উদযাপন জুন মাহত অনুষ্ঠিত হয় যদিও এনে পদযাত্ৰাৰ বাবে জুন মাহ উপযুক্ত বিবেচিত নোহোৱা কিছুমান চহৰত বছৰৰ বিভিন্ন সময়ত অনুষ্ঠিত হয়

স্বীকৃতি
১৯৯৯ চনৰ জুন মাহত আমেৰিকাৰ ৰাষ্ট্ৰপতি বিল ক্লিণ্টনে "আমেৰিকাত প্ৰতি জুন মাহত ষ্টোনৱাল বিদ্ৰোহৰ বৰ্ষপূৰ্তিক গে আৰু লেচবিয়ান প্ৰাইড মাহ" বুলি ঘোষণা কৰে ২০১১ চনত ৰাষ্ট্ৰপতি বাৰাক ওবামাই আনুষ্ঠানিকভাৱে স্বীকৃতিপ্ৰাপ্ত প্ৰাইড মাহৰ সম্প্ৰসাৰণ কৰি সমগ্ৰ এলজিবিটি সম্প্ৰদায়ক সামৰি লয় কিন্তু ২০১৭ চনত ড'নাল্ড ট্ৰাম্পে আমেৰিকাত প্ৰাইড মাহৰ ফেডাৰেল স্বীকৃতি অব্যাহত ৰাখিবলৈ অস্বীকাৰ কৰে, যদিও পিছলৈ ২০১৯ চনত তেওঁ ৰাষ্ট্ৰপতিৰ ঘোষণা হিচাপে ব্যৱহাৰ কৰা এটা টুইটত ইয়াক স্বীকৃতি দিয়ে ২০২১ চনত কাৰ্যভাৰ গ্ৰহণ কৰাৰ পিছত জো বাইডেনে পূৰ্বতে চেনেটত সমলিংগ বিবাহ আৰু এলজিবিটি বিষয়ৰ স্কুলীয়া শিক্ষাৰ বিৰুদ্ধে ভোটদান কৰাৰ পিছতো প্ৰাইড মাহক স্বীকৃতি দিয়ে আৰু আমেৰিকাত এলজিবিটি অধিকাৰৰ বাবে কাম কৰাৰ প্ৰতিশ্ৰুতি দিয়ে

তথ্যসূত্ৰ

শ্ৰেণী:এলজিবিটি
প্ৰাইমেট  হৈছে  ( ; লেটিন: ", প্ৰথম স্থান") বৰ্গৰ অন্তৰ্গত স্তন্যপায়ী প্ৰাণী জীৱবৈজ্ঞানিক শ্ৰেণীবিভাজনত, প্ৰাইমেট বুলিলে দুটা প্ৰধান শৃংখল,  আৰু ক বুজায় হাবিত বাস কৰা কিছুমান পূৰ্ৱজৰ পৰা প্ৰাইমেটৰ উদ্ভৱ হৈছিল; বহু প্ৰাইমেটৰে ত্ৰি-অক্ষীয় পৰিৱেশত খাপ খাব পৰা বৈশিষ্ট থাকে বহু প্ৰাইমেট এতিয়াও আংশিকভাৱে বায়বীয়

সকলো মহাদেশতেই বসবাস কৰা মানুহক বাদ দি, অধিকাংশ প্ৰাইমেট আমেৰিকা, আফ্ৰিকা আৰু এছিয়াৰ গ্ৰীষ্মপ্ৰধান বা উপ-গ্ৰীষ্মপ্ৰধান অঞ্চলত বাস কৰে ইহঁত মাত্ৰ  ওজনৰ  '  ৰ পৰা, ত কৈও অধিক বৃহৎকায়   পৰ্যন্ত হব পাৰে জীৱাশ্মৰ সাক্ষৰ ভিত্তিত, প্ৰায় ৫৫.৮ নিযুত বছৰ আগতেই   গণৰ প্ৰাইমেত আছিল বুলি ঠাৱৰ কৰা হৈছে 

পৰম্পৰাগতভাৱে প্ৰাইমেট বৰ্গক দুটা প্ৰধান গোটত ভাগ কৰা হয়: প্ৰছিমিয়ান আৰু এণ্ঠপইড (ছিমিয়ান) প্ৰছিমিয়ানৰ বৈশিষ্টবোৰ সিহঁতৰ পূৰ্ৱজৰ সৈতে বহু সাদৃশ্য থাকে মাডাগাস্কাৰৰ লেমুৰ, লৰিছইড, আৰু টাৰছিয়াৰৰ হৈছে প্ৰছিমিয়ান, আৰু বান্দৰ, বনমানুহ আৰু হমিনিবোৰ ছিমিয়ানৰ অন্তৰ্গত প্ৰাণী

ছিমিয়ানক আকৌ দুটা ভাগ কৰা হয়: কেটাৰাইন (ঠেক নাকৰ) আফ্ৰিকা আৰু দক্শিণ এছিয়াৰ বান্দৰ আৰু বনমানুহবোৰ আৰু প্লেটিৰাইন ("বহল নাকৰ") বা দক্ষিণ আৰু মধ্য আমেৰিকাৰ নিউ ৱৰ্ল্ড মাংকিবোৰ কেপোচিন, হৌলাৰ আৰু স্কোৱাৰেল মাংকি নিউ ৱৰ্ল্ড মাংকিৰ অন্তৰ্গত অল্ড ৱৰ্ল্জ মাংকি (যেনে বেবুন আৰু মেকাকবোৰ), গিবন আৰু বনমানুহবোৰ কেটাৰাইনৰ অন্তৰ্গত জীৱাশ্মৰ সাক্ষ্য মতে ইউৰোপত কেটাৰাইনৰ অন্য বহুত প্ৰজাতি আছিল যদিও, কেৱল মানুহবোৰেই আফ্ৰিকা, দক্ষিণ এছিয়া আৰু পূৱ এছিয়া বাহিৰলৈ সফলতাৰে বিস্তাৰিত হোৱা একমাত্ৰ কেটাৰাইন বৰ্তমানেও প্ৰাইমেটৰ বহু নতুন নতুন প্ৰজাতিৰ আবিস্কাৰ হৈ আছে

প্ৰাইমেটবোৰ বায়বীয় (গছত থকা) যদিও বহু প্ৰজাতি স্থলত বাস কৰে, কিন্ত সকলোৱেই গছত বগাবলৈ সক্ষম ইহঁতে গছত উলমি, দুভৰি বা চাৰি ঠেঙৰ দ্বাৰা খোজকাঢ়ি চলাচল কৰে

অন্য স্তন্যপায়ীতকৈ প্ৰাইমেটৰ মগজু ডাঙৰ কিছুমানৰ তিনি-ৰঙী দৰ্শন বিকশিত হৈছে অধিকাংশৰে বুঢ়া আঙুলি থাকে আৰু কিছুমানৰ নেজ থাকে ইহঁকৰ লিংগিয় বৈষমতা দেখা যায়; দেহৰ ওজন, কৃন্তক দাঁতৰ আকাৰ, আৰু বৰণৰ পাৰ্থক্য থাকে ইহঁতৰ বিকাশৰ হাৰ অন্য স্তন্যপায়ীৰ তুলনাত মন্থৰ আৰু জন্মৰ পাছতহে পূৰ্ণ বিকশিত হয় যদিও জীৱন কাল দীঘলীয়া প্ৰজাতিৰ ওপৰত নিৰ্ভৰ কৰি পূৰ্ণ বয়স্ক বোৰ, অকলশৰে থাকে, যোৰা পাতি থাকে বা বহু সদস্য একেলগে লগ লাগি সমাজ পাতি বসবাস কৰে

 বৰ্গীকৰণ 
তলৰ ক্লেড'বৃক্ষত জীৱিত প্ৰাইমেটৰ এটা সম্ভাৱ্য শ্ৰেণীবিভাজন ক্ৰম দেখুওৱা হৈছে, সাধাৰণ (পৰম্পৰাগত) নাম ব্যৱহাৰ কৰা গোটসমূহ সোঁফালে দেখুওৱা হৈছে৷

টোকা

তথ্য সংগ্ৰহ

শ্ৰেণী:স্তন্যপায়ী প্ৰাণী
শ্ৰেণী:বৈজ্ঞানিক শ্ৰেণীবিন্যাস
গ্ৰেক'-বৌদ্ধ ধৰণৰ মূৰ্তিত বুদ্ধত্ব লাভৰ পূৰ্বে সিদ্ধাৰ্থ গৌতমে কৰা কঠোৰ উপবাস খ্ৰীষ্টওপূৰ্ব ৩০০ৰ পৰা ১০০ৰ গান্ধাৰৰ মূৰ্তি, বৰ্তমানে পাকিস্তানৰ লাহোৰ সংগ্ৰহালয়প্ৰাক-সাম্প্ৰদায়িক বৌদ্ধ ধৰ্ম, আদিম বৌদ্ধ ধৰ্ম বা মূল বৌদ্ধ ধৰ্ম হ'ল বৌদ্ধ ধৰ্মৰ সেই ৰূপ যি এই ধৰ্মৰ বিভিন্ন সম্প্ৰদায়ত বিভক্ত হোৱাৰ পূৰ্বে অস্তিত্বত থকা বুলি ভবা হয়

এই ৰূপৰ বাণী আৰু শিক্ষা এনে আদিম বৌদ্ধ লেখসমূহৰ সহায়ত অনুমান আৰু পুনৰ্নিৰ্মাণ কৰা হয়, যি নিজেই সাম্প্ৰদায়িক

 নাম 
বৌদ্ধ ধৰ্মৰ এই ৰূপৰ কেইবাটাও নাম ব্যৱহাৰত আছে:

 প্ৰাক-সাম্প্ৰদায়িক বৌদ্ধ ধৰ্ম
 আদিম বৌদ্ধ ধৰ্ম
 মূল বৌদ্ধ ধৰ্ম
 বুদ্ধৰ নিজৰ বৌদ্ধ ধৰ্ম
 ধৰ্মানুশাসনৰ পূৰ্বৰ বৌদ্ধ ধৰ্ম

আদি

কোনো কোনো বিশেষজ্ঞই এই অৱস্থাৰ পাছৰ পুৰণি বৌদ্ধ ধৰ্মৰ পৰম্পৰাসমূহক সাম্প্ৰদায়িক বৌদ্ধ ধৰ্ম আখ্যা দিয়ে

 সময় 
গৌতম বুদ্ধ জীৱিত থাকোতে ভাৰতৰ সিন্ধু-গংগা অঞ্চলত ১৬ শক্তিশালী মহাজনপদ আছিল তদুপৰি, অনেক সৰু সৰু ৰাজ্য আছিল
প্ৰাক-সাম্প্ৰদায়িক বৌদ্ধ ধৰ্মই বৌদ্ধ ধৰ্মৰ আতাইতকৈ পুৰণি ৰূপ সূচায়: যি গৌতম বুদ্ধই নিজেই বিশ্বাস কৰিছিল আৰু যাৰ মতে কৰ্ম কৰিছিল ই সম্ভৱতঃ বুদ্ধৰ পৰিনিৰ্বাণৰ এশ বছৰ পাছলৈকে অস্তিত্বত আছিল তাৰ পাছতেই সংঘৰ প্ৰথম নথিভুক্ত বিভাজন ঘটিছিল

তত্ত্বগত স্থিৰতাৰ দাবীৰ বিপৰীতে, মূল বৌদ্ধ ধৰ্ম খুব সম্ভৱ এটি গতিশীল আন্দোলন আছিল ই সম্ভৱতঃ আন আন শ্ৰমণিক চিন্তাধাৰাকো নিজত মিলাই লৈছিল বৈদিক আৰু জৈন ধাৰণা তথা প্ৰথায়ো সম্ভৱতঃ বৌদ্ধ ধৰ্মত  প্ৰভাৱ বিস্তাৰ কৰিছিল

গড়িষ্ঠসংখ্যক গৱেষকৰ মতে বৌদ্ধ ধৰ্মৰ প্ৰথম বিভাজন ঘটিছিল দ্বিতীয় আৰু তৃতীয় বৌদ্ধ পৰিষদৰ মাজৰ সময়ত এই বিভাজনৰ পাছৰ প্ৰথম সম্প্ৰদায় স্থৱিৰ নিকায় আৰু মহাসাংঘিক অৱশেষত বৌদ্ধ ধৰ্মৰ ১৮ পৃথক সম্প্ৰদায় হ'ল পাছলৈ মহাযান সম্প্ৰদায়সমূহে হয়টো অনেক এনে ধাৰণাক সংৰক্ষিত কৰি ৰাখিলে যি "গতানুগতিক" থেৰবাদে ত্যাগ কৰিছিল, যেনে ত্ৰিকায়, বিজ্ঞানৰ ধাৰাবাহিকতাৰ ধাৰণা আৰু সন্তৰ আৰাধনাৰ দৰে ভক্তিমূলক কাৰ্য

 প্ৰাক-বৌদ্ধ ধৰ্মৰ শ্ৰমণ আন্দোলনৰ সৈতে সম্পৰ্ক 
প্ৰাক-সাম্প্ৰদায়িক বৌদ্ধ ধৰ্ম এটি শ্ৰমণিক আন্দোলন আছিল গৌতম বুদ্ধৰ সময় আছিল ভাৰতত চহৰীকৰণৰ সময় এই কালত অনেক শ্ৰমণৰ উদয় হৈছিল, যি আছিল বেদৰ শ্ৰেষ্ঠত্ব আৰু বামুণীয়া ৰীতি-নীতিক প্ৰশ্ন কৰা যাযাবৰী দাৰ্শনিক তেওঁলোকৰ উদ্দেশ্য আছিল সংসাৰৰ পৰা মুক্তি লাভ কৰা এনে কৰিবলৈ তেওঁলোকে বৈৰাজ্ঞ আৰু নৈতিক কাৰ্য আদিক গুৰুত্ব দিছিল শ্ৰমণ আন্দোলনৰ পৰাই যোগ আৰু হিন্দু ধৰ্মৰ অনেক সম্প্ৰদায়, যেনে অজীৱিকা, অজ্ঞান আৰু চাৰ্বাকৰ বিকাশ হৈছিল জৈন ধৰ্মৰ উৎসও শ্ৰমণ আন্দোলন সংসাৰ আৰু মোক্ষৰ ধাৰণাৰো শ্ৰমণ আন্দোলনৰ সৈতে সম্পৰ্ক আছে এই শাৰণাসমূহ পাছলৈ ভাৰতৰ প্ৰায় সকলো ধৰ্মই গ্ৰহণ কৰিলে তৎস্বত্ত্বেও, আস্তিক হিন্দু দৰ্শনসমূহে এই আন্দোলনৰ বিৰোধ কৰিছিল, আৰু এনে সম্প্ৰদায়সমূহক নাস্তিক আখ্যা দিছিল: নাস্তিক হ'ল তেওঁ যি বেদৰ শ্ৰেষ্ঠত্ব স্বীকাৰ নকৰে

সংসাৰ আৰু কৰ্মৰ ধাৰণা লাহে লাহে ভাৰতীয় ধৰ্মসমূহত সোমাই পৰিল একক অস্তিত্ব যাৰ অন্তত কৰ্মৰ ভিত্তিত সকলোকে ন্যায় প্ৰদান কৰা হয় আছিল প্ৰাৰম্ভিক ধাৰণা, যি পাছলৈ হ'লগৈ কেইবাটাও অস্তিত্ব য'ত বাৰে বাৰে এনে হৈ থাকে তাৰ লগতে উদয় হ'ল এই সংসাৰ চক্ৰৰ পৰা মুক্তিৰ চেষ্টা এই মুক্তিয়েই আছিল শ্ৰমণ আন্দোলনৰ উদ্দেশ্য স্বৰ্গ প্ৰৱেশৰ বৈদিক ৰীতি-নীতিয়েও সম্ভৱতঃ ইয়াৰ বিকাশত ভূমিকা পালন কৰিছিল: এই ৰীতি-নীতিয়ে যে অনন্ত মুক্তি প্ৰদান নকৰে, সেই ধাৰণাই অন্য পথৰ সন্ধান কৰিবলৈ শ্ৰমণসকলক প্ৰেৰিত কৰিছিল

 টোকা 

 উদ্ধৃতি 

 তথ্য সংগ্ৰহ 

শ্ৰেণী:বৌদ্ধ ধৰ্ম
প্ৰাগ চিনে বঁটা হৈছে অসমীয়া চেটেলাইট চেনেল প্ৰাগ নিউজ আৰু ৰেঙণিৰ দ্বাৰা আয়োজিত এক বছৰেকীয়া বঁটা প্ৰদান অনুষ্ঠান এই অনুষ্ঠানৰ উদ্দেশ্য হৈছে- অসমীয়া বোলছবি উদ্যোগক সহযোগিতা কৰা আৰু যথোচিত স্বীকৃতিৰে ছবিজগতলৈ বৰঙণি আগবঢ়োৱা বিশিষ্ট ব্যক্তিসকলক সন্মানিত আৰু অনুপ্ৰাণিত কৰা ২০০৩ চনত এই অনুষ্ঠানটোৱে জন্ম লাভ কৰিছিল ২০১৫ চনৰ পৰা এই বঁটা-প্ৰদান অনুষ্ঠানে উত্তৰ-পূৰ্বাঞ্চলৰ আনসমূহ ছবি-উদ্যোগকো সামৰি লয়

 অনুষ্ঠানসমূহ 
 অনুষ্ঠান দিন স্থান সূত্ৰধাৰ জীৱনজোৰা সাফল্যৰ বঁটা প্ৰথম প্ৰাগ চিনে বঁটা  ২৮ ফেব্ৰুৱাৰী, ২০০৪  নেহৰু ষ্টেডিয়াম, গুৱাহাটী   ভূপেন হাজৰিকা দ্বিতীয় প্ৰাগ চিনে বঁটা  ৫ মাৰ্চ, ২০০৫  নেহৰু ষ্টেডিয়াম, গুৱাহাটী   জ্ঞানদা কাকতী তৃতীয় প্ৰাগ চিনে বঁটা  ১২ এপ্ৰিল, ২০১২ গুৱাহাটী চিকিৎসা মহাবিদ্যালয় আৰু হাস্পতালৰ প্ৰেক্ষাগৃহ, গুৱাহাটী   নিপন গোস্বামী চতুৰ্থ প্ৰাগ চিনে বঁটা  ১৪ এপ্ৰিল, ২০১৩  গুৱাহাটী চিকিৎসা মহাবিদ্যালয় আৰু হাস্পতালৰ প্ৰেক্ষাগৃহ, গুৱাহাটী  প্ৰাঞ্জল শইকীয়া, জেৰিফা ৱাহিদ  বিজু ফুকন পঞ্চম প্ৰাগ চিনে বঁটা  ২২ মাৰ্চ, ২০১৪  কোৰামংগলা ইন্দোৰ ষ্টেডিয়াম, বাংগালোৰ  কপিল বৰা, জেৰিফা ৱাহিদ  মৃদুলা বৰুৱা ষষ্ট প্ৰাগ চিনে বঁটা উত্তৰ-পূৰ্বাঞ্চল  ২১-২২ মাৰ্চ, ২০১৫  চৌকিডিঙি ফিল্ড, ডিব্ৰুগড়  নিশিতা গোস্বামী, নবিষ আলম বিষ্ণু খাৰঘৰীয়া সপ্তম প্ৰাগ চিনে বঁটা উত্তৰ-পূৰ্বাঞ্চল  ১৪-১৫ মে', ২০১৬  চাৰ্চ ফিল্ড, তেজপুৰ বৰষা ৰাণী বিষয়া, কপিল বৰা, নিশিতা গোস্বামী  বিদ্যা ৰাও অষ্টম প্ৰাগ চিনে বঁটা উত্তৰ-পূৰ্বাঞ্চল  ১৭১৮ জুন, ২০১৭  বডোফা সাংস্কৃতিক প্ৰকল্প, কোকৰাঝাৰ   মুনিন বৰুৱা নৱম প্ৰাগ চিনে বঁটা  ২৬২৭ মে', ২০১৮  গুৱাহাটী চিকিৎসা মহাবিদ্যালয় আৰু হাস্পতালৰ প্ৰেক্ষাগৃহ, গুৱাহাটী   কুলদা কুমাৰ ভট্টাচাৰ্য দশম প্ৰাগ চিনে বঁটা  ১-২ জুন, ২০১৯  নেহৰুবালি, নগাঁও   ৰুণু দেৱী:..--------1584916.

তথ্যসূত্ৰ

শ্ৰেণী:অসমৰ চলচ্চিত্ৰ সম্পৰ্কীয় বঁটাসমূহ
প্ৰাগ নিউজ () এটা ২৪ ঘণ্টীয়া অসমীয়া নিউজ চেনেল এইটো অসমৰ ভিতৰত গুৰুত্বপূৰ্ণ স্থানত থকা এখন আঞ্চলিক বাতৰিৰ চেনেল, যি গুৱাহাটীত আধাৰিত আৰু অতি পুৰণি বাতৰিচেনেলসমূহৰ ভিতৰত এটা বুলি গণ্য কৰা হয়

এই চেনেলটোৱে বহু সময়তে ভ্ৰান্ত তথ্য আৰু ভুৱা খবৰ প্ৰচাৰ কৰাৰ বাবে সমালোচিত হৈছে

এই চেনেলটো ২০০১ চনৰ ৪ মাৰ্চ তাৰিখে কেবল-ভিত্তিক টেলিভিছন চেনেল হিচাপে আৰম্ভ হৈছিল ই স্থানীয়, ৰাষ্ট্ৰীয় আৰু আন্তঃৰাষ্ট্ৰীয় খবৰ আৰু বিভিন্ন ধৰণৰ অনুষ্ঠান সম্প্ৰচাৰ কৰে 

-এ প্ৰকাশ কৰা এখন প্ৰতিবেদন অনুসৰি, এক বাৰ প্ৰাগ নিউজে হত্যাকাণ্ডৰ অভিযুক্ত বন্দনা কলিতাই আটকাধীন অৱস্থাত গাহৰি মাংস বিচাৰি দাবী জনাইছিল বুলি ভুৱা খবৰ দিছিল চেনেলটোৱে এই অভিযোগো কৰিছিল যে তেওঁ মৃতদেহ কাটি ফ্ৰীজত ৰাখিছিল

এই সন্দৰ্ভত এখন সংবাদমেলত গুৱাহাটী আৰক্ষী আয়ুক্ত দিগন্ত বৰাই স্পষ্টকৈ কয়  আমাৰ অনুসন্ধানত ফ্ৰীজ সম্পৰ্কে কোনো তথ্য পোৱা হোৱা নাই সাংবাদিকৰ প্ৰশ্নৰ উত্তৰত তেওঁ হাঁহি মাৰি কয়  আপোনালোকে ফ্ৰীজৰ বিষয়ে খবৰ দিছিল, কিন্তু আমি কেতিয়াও তেনে কথা উল্লেখ কৰা নাই

এই চেনেলটো আন এখন বিতৰ্কৰ মাজতো পৰিছিল, যি ঘটিছিল এগৰাকী গৰ্ভৱতী কৰ্মচাৰীৰ পদত্যাগৰ পৰিপ্ৰেক্ষিতত সাংবাদিক ৰঞ্জিতা ৰাভাই ২০২০ চনৰ ৫ মে তাৰিখে পদত্যাগ কৰে, অভিযোগ কৰা হৈছিল যে গৰ্ভৱতী হোৱাৰ বাবে তেওঁ কৰ্তৃপক্ষৰ ফালৰ পৰা হেঁচা পাইছিল

ৰাভাৰ দাবী অনুসৰি, তেওঁ জানুৱাৰী মাহৰ শেষত ডেস্কৰ ডিউটি কৰিবলৈ লৈছিল, যি কাৰ্যত তেওঁৰ কৰ্তৃপক্ষ সন্তুষ্ট নাছিল, কাৰণ তেওঁলোকে দক্ষ আৰু তৎপৰ লোকক প্ৰাথমিকতা দিছিল ১৯ মে তাৰিখে তেওঁৰ সামাজিক মাধ্যম যোগে দিয়া পোষ্টত অভিযোগ কৰে যে তেওঁৰ তেতিয়া গৰ্ভধাৰণৰ ৫ মাহ হৈছিল আৰু চেনেলটোৱে তেওঁক বিনা বেতন মাতৃত্বকালীন ছুটীৰ অনুৰোধ অগ্ৰাহ্য কৰি পদত্যাগ কৰিবলৈ বাধ্য কৰাইছিল এই পোষ্টে সংবাদ জগতত প্ৰতিক্ৰিয়া সৃষ্টি কৰে, অসমৰ সাংবাদিকসকলে আৰু ভাৰতীয় সাংবাদিক সংস্থাই () এই ঘটনাক নিন্দা জনাই গভীৰ উদ্বেগ প্ৰকাশ কৰে

 মুখ্য ব্যক্তি
 ড সঞ্জীৱ নাৰায়ণ  অধ্যক্ষব্যৱস্থাপনা নিৰ্দেশক
 ড অক্ষতা নাৰায়ণ  সভাপতি
 প্ৰশান্ত ৰাজগুৰু  মুখ্য সম্পাদক
 চন্দ্ৰ শেখৰ শৰ্মা  সাধাৰণ ব্যৱস্থাপক
 দেৱজিত ভূঞা  সহযোগী সম্পাদক
 দিলীপ গোপে  প্ৰযুক্তি প্ৰধান
 সঞ্জিত দাস  আই.টি. প্ৰধান
 ৰুবুল গগৈ  মুখ্য সংবাদদাতা
 জনজ্যোতি দত্ত বৰুৱা  জ্যেষ্ঠ ৰাজনৈতিক সংবাদদাতা
 সমৰজ্যোতি শৰ্মা  সাংবাদিক (অপৰাধ প্ৰতিবেদক)

উল্লেখযোগ্য অনুষ্ঠান
মেজমেল
যোগাত্মক দৃষ্টিৰে
সাক্ষাৎ
সবিশেষ
প্ৰতিপক্ষ 
আমাৰ ভূপেন দা
বিশ্বৰ আজব খবৰ
সুৰ তাল লই
ভিজন প্ৰাগ

তথ্য সংগ্ৰহ

বাহ্যিক সংযোগ
 প্ৰাগ নিউজৰ পৃষ্ঠা ফেচবুকত

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
প্ৰাগ ( ;  ) হৈছে চেক গণৰাজ্যৰ ৰাজধানী তথা বৃহত্তম চহৰ আৰু বোহেমিয়াৰ ঐতিহাসিক ৰাজধানী ভ্লটাভা নদীৰ ওপৰত অৱস্থিত, প্ৰাগ চহৰত প্ৰায় ১.৪ নিযুত লোকে বসবাস কৰে 

প্ৰাগ হৈছে মধ্য ইউৰোপৰ ৰাজনৈতিক, সাংস্কৃতিক আৰু অৰ্থনৈতিক কেন্দ্ৰস্বৰূপ ৰোমানস্ক, গথিক, ৰেনেছাঁ আৰু বেৰক স্থাপত্যৰ সৈতে ইয়াৰ এক চহকী ইতিহাস আছে ই বোহেমিয়া ৰাজ্যৰ ৰাজধানী আৰু কেইবাজনো পবিত্ৰ ৰোমান সম্ৰাটৰ বাসস্থান আছিল, যাৰ ভিতৰত আটাইতকৈ উল্লেখযোগ্য সম্ৰাট দুজন আছিল চতুৰ্থ চাৰ্লছ (ৰাজত্বকাল ১৩৪৬১৩৭৮) আৰু দ্বিতীয় ৰুডলফ (ৰাজত্বকাল ১৫৭৫১৬১১) হাবছবাৰ্গ ৰাজতন্ত্ৰ আৰু অষ্ট্ৰিয়া-হাংগেৰীৰ বাবে ই এখন গুৰুত্বপূৰ্ণ চহৰ আছিল বোহেমিয়ান আৰু প্ৰটেষ্টাণ্ট সংস্কাৰ আন্দোলন, ত্ৰিশ বছৰীয়া যুদ্ধ আৰু বিংশ শতিকাৰ ইতিহাসত বিশ্বযুদ্ধ আৰু যুদ্ধোত্তৰ কমিউনিষ্ট যুগৰ মাজত চেকোস্লোভাকিয়াৰ ৰাজধানী হিচাপে চহৰখনে মুখ্য ভূমিকা পালন কৰিছিল

প্ৰাগত বহুতো সাংস্কৃতিক আকৰ্ষণ আছে, যাৰ ভিতৰত আছে প্ৰাগ দুৰ্গ, চাৰ্লছ সেতু, প্ৰাগ জ্যোতিৰ্বিজ্ঞান ঘড়ীৰে সৈতে পুৰণি নগৰ চৌহদ, ইহুদী কোৱাৰ্টাৰ, পেট্ৰিন পাহাৰ আৰু ভাইচেহ্ৰাড ১৯৯২ চনৰ পৰা প্ৰাগৰ ঐতিহাসিক কেন্দ্ৰটো ইউনেস্কৰ বিশ্ব ঐতিহ্য ক্ষেত্ৰৰ তালিকাত অন্তৰ্ভুক্ত কৰা হৈছে 

চহৰখনত দহটাতকৈও অধিক ডাঙৰ সংগ্ৰহালয় আছে, লগতে বহুতো থিয়েটাৰ, গেলেৰী, চিনেমা হল আৰু অন্যান্য ঐতিহাসিক প্ৰদৰ্শনী আছে এক বিস্তৃত আধুনিক ৰাজহুৱা পৰিবহণ ব্যৱস্থাই চহৰখনক সংযোগ কৰে ইয়াত মধ্য ইউৰোপৰ আটাইতকৈ পুৰণি বিশ্ববিদ্যালয়, প্ৰাগৰ চাৰ্লছ বিশ্ববিদ্যালয়কে ধৰি বহুতো ৰাজহুৱা আৰু ব্যক্তিগত খণ্ডৰ শিক্ষানুষ্ঠান আছে 

গ্লবেলাইজেচন এণ্ড ৱৰ্ল্ড চিটিজ ৰিচাৰ্চ নেটৱৰ্ক ()ৰ এক অধ্যয়ন অনুসৰি প্ৰাগক "আলফা-" গ্লবেল চিটি হিচাপে শ্ৰেণীবদ্ধ কৰা হৈছে ২০১৯ চনত, পিক্সা সূচকাংক ( )ই চহৰখনক বিশ্বৰ ১৩তম বসবাসযোগ্য চহৰ হিচাপে স্থান দিছিল চহৰখনৰ চহকী ইতিহাসে ইয়াক এক জনপ্ৰিয় পৰ্যটন স্থলী হিচাপে গঢ়ি তুলিছে আৰু ২০১৭ চনলৈকে এই চহৰখনত বছৰি ৮৫ লাখতকৈ অধিক আন্তঃৰাষ্ট্ৰীয় পৰ্যটকৰ আগমন ঘটিছিল ২০১৭ চনত লণ্ডন, পেৰিছ, ৰোম আৰু ইস্তানবুলৰ পিছতে প্ৰাগক পঞ্চম সৰ্বাধিক ভ্ৰমণ কৰা ইউৰোপীয় চহৰ হিচাপে তালিকাভুক্ত কৰা হৈছিল

 টোকা 

 তথ্য উৎস 

 লগতে পঢ়ক 

, . :     .  :   , 2021. 
, . 77  . : , 2006. 
 (     ) (2009)     2006  
 ( )    (2009)     
     ( ) (1926)    1920
 '            (2009)     
, .    (2007)     
, , . :  '  .  , 1995.

 সংস্কৃতি আৰু সমাজ 
, .  :    . , 2004.
,   ., .  1900:    (2000). 224 .

,  . . :      (2003). 268 .     
,  .     :   , 18611914 (1981). 344 .
, , .    :      (1997). 792 .
, .      , ,  :         (2004). 359 .
,  .   :             (1995). 381 .   
, ; , ;  , .     (1995). 216 .
, .  :         (1991).
, . :   .   , 2018. .
, . ,     :    (  ; 2013) 595 .;          .
, . "        :  17801920",    1996 (153): 164210.   
, .  :       '    (2000). 331 .   
, .     , 18951945 (1995). 573 .
, . :    (1992). 280 .

 বাহ্যিক সংযোগ 

  
  
        

শ্ৰেণী:ইউৰোপৰ ৰাজধানী
শ্ৰেণী:চেক গণৰাজ্যৰ নগৰ-মহানগৰ
শ্ৰেণী:চেক গণৰাজ্যৰ বিশ্ব ঐতিহ্য ক্ষেত্ৰ
প্ৰাগঐতিহাসিক অসমৰ লিখিত ইতিহাস পুৰাণ, তন্ত্ৰ শাস্ত্ৰ আদিতে সীমিত প্ৰাচীন কালত অসমক প্ৰাগজ্যোতিষ নামেৰে জনা গৈছিল মহীৰঙ্গ (সম্ভৱতঃ ময়ৰঙ্গ) দানৱ নামৰ এজন অনাৰ্য ৰজাই প্ৰাগজ্যোতিষত ৰাজত্ব কৰাৰ উল্লেখ পোৱা যায় তেওঁৰ মৃত্যুৰ পিছত একে বংশৰে হটকাসুৰ, সম্বৰাসুৰ আৰু ৰত্নাসুৰ নামৰ তিনিজন ৰজা ৰাজপাটত উঠিছিল তেওঁলোকৰ পিছত কিৰাত ৰজা ঘটক বা ঘটকাসুৰ প্ৰাগজ্যোতিষৰ ৰাজসিংহাসনত বহে নৰকাসুৰে ঘটকক যুদ্ধত পৰাজিত কৰি নিজে ৰজা হয়

পুৰাণ, তন্ত্ৰ শাস্ত্ৰ ইত্যাদিত নৰকাসুৰৰ বিষয়ে উল্লেখ আছে কালিকা পুৰাণত নৰকক ধৰিত্ৰী বা ভূমিদেৱীৰ পুত্ৰ বুলি কোৱা হৈছে সেয়ে নৰকৰ বংশক ভৌম বংশ বুলিও জনা যায় নৰকে বিদৰ্ভ ৰাজকন্যা মায়াক বিয়া কৰাইছিল গুৱাহাটীৰ কামাখ্যা মন্দিৰ আৰু খটখটী পোনতে নৰকাসুৰে সজাইছিল

শ্ৰীকৃষ্ণৰ হাতত নৰকাসুৰৰ মৃত্যু হোৱাৰ পিছত তেওঁৰ পুত্ৰ ভগদত্ত প্ৰাগজ্যোতিষৰ ৰজা হয় কালিকা পুৰাণ, ভাগৱত পুৰাণ, বিষ্ণু পুৰাণ আৰু মহাভাৰতৰ কেইবাঠাইতো ভগদত্তৰ বীৰত্ব আৰু পৰাক্ৰমৰ উল্লেখ আছে তেওঁ কুৰুক্ষেত্ৰ যুদ্ধত (অনুমানিক ৯৫০ খ্ৰী:পূ:) বহতো হাতীৰে সৈতে এদল কিৰাত আৰু চীনা সৈন্য লৈ কৌৰৱৰ ফলীয়া হৈ যুঁজ কৰিছিল ভগদত্তৰ পিছত পুতেক (কিছুসংখ্যকৰ মতে ভায়েক) বজ্ৰদত্ত প্ৰাগজ্যোতিষৰ ৰজা হয় 

কৌটিল্যয়ো (খ্ৰী:পূ: চতুৰ্থ-তৃতীয় শতিকা) প্ৰাগজ্যোতিষ ৰাজ্যৰ কেইবাখনো ঠাইৰ নাম উল্লেখ কৰিছে

প্ৰাচীন কালত প্ৰাগজ্যোতিষ ৰাজ্যৰ বাহিৰেও অসমত ডবকা (নগাঁও), কদলি (নগাঁও), মণিপুৰ , হিড়িম্বা আৰু ত্ৰিপুৰা নামৰ কেইখনমান ৰাজ্য থকাৰ কথা পোৱা যায়৷ পুৰণি অসমত ৰাজত্ব কৰা অন্যান্য ৰজাৰ ভিতৰত কুণ্ডিল্য বা বিদৰ্ভ ৰাজ্যৰ ৰজা ভীষ্মক, শোণিতপুৰৰ বাণৰজা, নৰশংকৰ বা নাগাক্ষ ৰজা, দেৱেশ্বৰ অন্যতম৷সংক্ষিপ্ত অসমীয়া বিশ্বকোষ (প্ৰথম খণ্ড) শান্তনু কৌশিক বৰুৱা৷

কিংবদন্তি মতে শিৱভক্ত বাণৰজাৰ জীয়ৰি ঊষাৰ সৈতে শ্ৰীকৃষ্ণৰ নাতি অনিৰুদ্ধৰ প্ৰণয়ৰ সম্পৰ্ক গঢ়ি উঠিছিল আৰু তেওঁলোক গোপনে গন্ধৰ্ব প্ৰথামতে বিবাহপাশত আৱদ্ধ হৈছিল বাণৰজাই এই কথা গম পাই অনিৰুদ্ধক বন্দী কৰি ৰাখে আৰু সেয়ে শ্ৰীকৃষ্ণ সসৈন্যে শোণিতপুৰ পায়হি ইফালে শিৱয়ো তেওঁৰ ভক্তক ৰক্ষা কৰিবলৈ সেনাবাহিনী লৈ শোণিতপুৰত উপস্থিত হয়হি ইয়াৰ ফলশ্ৰুতিত শিৱ আৰু শ্ৰীকৃষ্ণৰ মাজত তুমুল ৰণ লাগে ইয়েই বিখ্যাত হৰি-হৰৰ যুদ্ধ 

অন্য এক কিংবদন্তি মতে শ্ৰীকৃষ্ণৰ মহিষী ৰুক্মিণী শদিয়াৰ ওচৰৰ কুণ্ডিল ৰজাৰ জীয়ৰি আছিল ই প্ৰমাণ কৰে যে সেই সময়ৰ অসমৰ সৈতে ভাৰতৰ আন প্ৰান্তৰ বৈবাহিক সম্বন্ধ পৰ্যন্ত চলিছিল 

তথ্য সংগ্ৰহ

শ্ৰেণী:অসমৰ ইতিহাস
প্ৰাগজ্যোতিষ মহাবিদ্যালয় () হৈছে অসমৰ কামৰূপ (মহানগৰ) জিলাৰ ভৰলুমুখত অৱস্থিত এখন শিক্ষানুষ্ঠান ১৯৫৪ চনত মহাবিদ্যালয়খন প্ৰতিষ্ঠা কৰা হয় মহাবিদ্যালয়ৰ পাঠ্যক্ৰম গুৱাহাটী বিশ্ববিদ্যালয়ৰ অন্তৰ্গত
 
শিক্ষানুষ্ঠানখন ভৰলু নৈৰ পাৰত অৱস্থিত৷  ২০১৩-১৪ চনত প্ৰাগজ্যোতিষ মহাবিদ্যালয়ে হীৰক জয়ন্তী উদ্যাপন কৰে৷ পূৰ্ণাংগ পৰ্যায়ৰ মহাবিদ্যালয়খনে কলা, বিজ্ঞান আৰু বাণিজ্য শাখাত উচ্চ শিক্ষা প্ৰদান কৰে৷  মহাবিদ্যালয়খনত দুটা স্নাতকোত্তৰ বিভাগ আছে৷ সেইকেইটা হৈছে অসম আৰু পৰ্যটন ব্যৱস্থাপনা
ইতিহাস
ভাৰতে স্বাধীনতা লাভ কৰাৰ সাত বছৰৰ পাছত, ১৯৫৪ চনৰ ১ ছেপ্টেম্বৰত প্ৰাগজ্যোতিষ মহাবিদ্যালয় প্ৰতিষ্ঠা কৰা হৈছিল৷ বিশিষ্ট সাহিত্যিক-পণ্ডিত তীৰ্থনাথ শৰ্মাই প্ৰাগজ্যোতিষ মহাবিদ্যালয়ৰ প্ৰতিষ্ঠাপক অধ্যক্ষৰ দায়িত্ব চম্ভালে৷ 
প্ৰাগজ্যোতিষ মহাবিদ্যালয়ৰ ভিতৰচ'ৰা
অধ্যক্ষসকল
 ক্ৰমিক নং অধ্যক্ষ কাৰ্যকাল ১ তীৰ্থনাথ শৰ্মা ১৯১৯৫৪-৩১৩১৯৭১ ২ তাৰিণী কান্ত বৰুৱা ১৪১৯৭১-২৮০২১৯৮৭ ৩ বেদ কান্ত বৰুৱা ১৩১৯৮৭-৩০১১১৯৮৭ ৪ ভৱানন্দ ডেকা ১১২১৯৮৭-৩০৬১৯৯২ ৫ জগদীশ চৌধুৰী ০১০৭১৯৯২-২৮০২১৯৯৩ ৬ ড০ ভগৱান চন্দ্ৰ মৰাল ১০৩১৯৯৩-২৮০২১৯৯৪ ৭ ভূপিন্দৰ সিঙ ১৩১৯৯৪-৩০৬১৯৯৮ ৮ দীপক কুমাৰ গাংগুলী ১৭১৯৯৬-৩১৩১৯৯৭ ৯ প্ৰদীপ মোহন দাস্তিদাৰ ১৪১৯৯৭-৩১১২০০০ ১০ অভয় নাথ ৰায় ১২২০০০-৩১৩২০০১ ১১ ড০ নন্দ কিশোৰ সিং ১৪২০০১-১৮৬২০০১ ১২ ড০ দয়ানন্দ পাঠক ১৮৬২০০১-৩১১২০১১ ১৩ গৌৰী দেৱী ১২২০১১-৩১৭২০১২ ১৪ জয়শ্ৰী দেৱী ১৮২০১২-২৮২২০১৪ ১৫ হলধৰ তালুকদাৰ ১৩২০১৪-১২২০১৫ ১৬ পল্লৱী শৰ্মা ১৩২০১৫-৩১১২০১৬ ১৭ ড০ পৰমানন্দ ৰাজবংশী ১২২০১৬-২৮৬২০১৮

তথ্য সংগ্ৰহ

শ্ৰেণী:শৈক্ষিক প্ৰতিষ্ঠান
শ্ৰেণী:অসমৰ মহাবিদ্যালয়সমূহ
প্ৰাগজ্যোতিষপুৰ চিকিৎসা মহাবিদ্যালয় আৰু চিকিৎসালয় () অসমৰ গুৱাহাটীত অৱস্থিত চতুৰ্দশ চৰকাৰী চিকিৎসা মহাবিদ্যালয়২০২৫ চনৰ ১ ফেব্ৰুৱাৰীৰ পৰা চিকিৎসা মহাবিদ্যালয়খন বহিঃ বিভাগৰ আৰম্ভণিৰ দ্বাৰা কাৰ্যক্ষম হয়মহাবিদ্যালয়খনে ২০২৫-২৬ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰমত ১০০ গৰাকী ছাত্ৰ-ছাত্ৰীৰ নামভৰ্তিৰ বাবে প্ৰয়োজনীয় প্ৰস্তুতি সম্পূৰ্ণ কৰিছে

তথ্য সংগ্ৰহ

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়

বাহ্যিক সংযোগ
মহাবিদ্যালয়ৰ ৱেবছাইট
প্ৰাগজ্যোতিষপুৰ বিশ্ববিদ্যালয় () অসমৰ কামৰূপ মহানগৰ জিলাৰ হাজংবাৰীত অৱস্থিত এখন ব্যক্তিগত খণ্ডৰ ৰাজ্যিক বিশ্ববিদ্যালয় বিশ্ববিদ্যালয়খন ২০২২ চনত অসম ব্যক্তিগত বিশ্ববিদ্যালয় আইন ২০০৭ৰ অধীনত গৃহীত প্ৰাগজ্যোতিষপুৰ বিশ্ববিদ্যালয় আইন, ২০২২ৰ জৰিয়তে প্ৰতিষ্ঠা কৰা হৈছিল বিদ্যা ভাৰতীৰ অন্তৰ্ভুক্ত শংকৰদেৱ শিক্ষা আৰু গৱেষণা ন্যাসৰ সহায়ত এই বিশ্ববিদ্যালখন কামৰূপ মহানগৰ জিলাৰ চন্দ্ৰপুৰৰ হাজংবাৰীত নিৰ্মাণ কৰা হৈছে

ইতিহাস
২০২২ চনৰ ১৬ ছেপ্টেম্বৰ তাৰিখে অসম বিধানসভাত প্ৰাগজ্যোতিষপুৰ বিশ্ববিদ্যালয় বিধেয়ক উত্থাপন কৰা হয় বিধেয়কখন অসমৰ ৰাজ্যপালৰ অনুমোদনৰ পিছত ২০২২ চনৰ ১৭ অক্টোবৰ তাৰিখে অসম চৰকাৰে প্ৰাগজ্যোতিষপুৰ বিশ্ববিদ্যালয় আইন নং  প্ৰণয়ন কৰে ২০২৩-২৪ চনৰ প্ৰথম শৈক্ষিক অধিবেশনৰ বাবে ২০২৩ চনৰ ১ ছেপ্টেম্বৰৰ শুকুৰবাৰৰ পৰা স্নাতক পৰ্যায়ত আনুষ্ঠানিকভাৱে শ্ৰেণী পৰিচালনা আৰম্ভ কৰা বিশ্ববিদ্যালয়খনৰ শৈক্ষিক কাৰ্য্যকলাপ নতুন শিক্ষানীতি ২০২০ মানি চলে ২০২৪-২৫ চনৰ শৈক্ষিক বৰ্ষত বিশ্ববিদ্যালয়ে পাঁচটা বিভাগৰ অধীনত সন্মান আৰু সংহত স্নাতকোত্তৰৰ সৈতে স্নাতক কাৰ্যসূচী প্ৰৱৰ্তন কৰে পিছলৈ বিশ্ববিদ্যালয়খনে ভাৰতীয় ফাৰ্মাচী পৰিষদৰৰ যথাযথ অনুমোদন সাপেক্ষে ভেষজ বিজ্ঞানৰ পাঠ্যক্ৰম প্ৰৱৰ্তন কৰিব অধ্যাপক স্মৃতি কুমাৰ সিংহ বিশ্ববিদ্যালয়খনৰ প্ৰথম গৰাকী উপাচাৰ্য 

বিভাগ আৰু পাঠ্যক্ৰম
কলা, মানৱবিজ্ঞান আৰু সমাজ বিজ্ঞান বিদ্যালয়
এই বিদ্যালয়ে নিম্নোক্ত বিষয়সমূহত সন্মানসহ স্নাতক আৰু সংহত স্নাতকোত্তৰ পাঠ্যক্ৰম আগবঢ়ায়:
 অৰ্থনীতি
 শিক্ষা
 ইতিহাস
 ৰাজনীতি বিজ্ঞান
 মনোবিজ্ঞান
 সমাজবিলজ্ঞান
 সংহত লোক সেৱা

বাণিজ্য আৰু ব্যৱসায় ব্যৱস্থাপনা বিদ্যালয়
সমাজ বিজ্ঞান বিদ্যালয়
এই বিদ্যালয়ে নিম্নোক্ত বিষয়সমূহত সন্মানসহ স্নাতক আৰু সংহত স্নাতকোত্তৰ পাঠ্যক্ৰম আগবঢ়ায়: 
 হিচাপৰক্ষণ আৰু কৰ ব্যৱস্থা
 বিত্ত
 ব্যৱস্থাপনা

প্ৰাকৃতিক আৰু প্ৰায়োগিক বিজ্ঞান বিদ্যালয়
এই বিদ্যালয়ে নিম্নোক্ত বিষয়সমূহত সন্মানসহ স্নাতক আৰু সংহত স্নাতকোত্তৰ পাঠ্যক্ৰম আগবঢ়ায়: 
 কৃত্ৰিম বুদ্ধিমত্তা আৰু যান্ত্ৰিক শিক্ষণ
 উদ্ভিদ বিজ্ঞান
 জৈৱ বিজ্ঞান আৰু জৈৱ প্ৰযুক্তি
 ৰসায়ন বিজ্ঞান
 তথ্য বিজ্ঞান
 গণিত
 পদাৰ্থ বিজ্ঞান
 প্ৰাণীবিজ্ঞান
 যোগ বিজ্ঞান
ভাষা, সাহিত্য, আৰু ভাষাবিজ্ঞানৰ বিদ্যালয়
এই বিদ্যালয়ে নিম্নোক্ত বিষয়সমূহত সন্মানসহ স্নাতক আৰু সংহত স্নাতকোত্তৰ পাঠ্যক্ৰম আগবঢ়ায়: 
 অসমীয়া
 ইংৰাজী
 সংস্কৃত

পৰিবেশ্য কলা বিদ্যালয়
 নৃত্য (সত্ৰীয়া আৰু লোক)
 কণ্ঠ সংগীত (শাস্ত্ৰীয়, বৰগীত আৰু লোক)

ভেষজ বিজ্ঞান
ভেষজ বিজ্ঞানৰ ডিপ্লোমা আৰু স্নাতক পাঠ্যক্ৰম:
 ভেষজ ৰসায়ন বিজ্ঞান
 ঔষধনিৰ্মাণ বিজ্ঞান
 ভেষজ ঔষধবিজ্ঞান
 ঔষধ বিজ্ঞান
 ভেষজ প্ৰয়োগ

অৱস্থান
প্ৰাগজ্যোতিষপুৰ বিশ্ববিদ্যালয় কামৰূপ মহানগৰ জিলাৰ চন্দ্ৰপুৰৰ হাজংবাৰী গাঁৱত অৱস্থিত ইয়াৰ পৰা গুৱাহাটী ৰেল ষ্টেচন প্ৰায় ২০ কিঃমিঃ আৰু লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ প্ৰায় ৪২ কিঃমিঃ নিলগত অৱস্থিত 

তথ্য উৎস

বাহ্যিক সংযোগ
 

শ্ৰেণী:অসমৰ বিশ্ববিদ্যালয়সমূহ
শ্ৰেণী:কামৰূপ মহানগৰ জিলা
পৌৰাণিক যুগত অসমৰ নাম প্ৰাগজ্যোতিষপুৰ ৰাজ্য আছিল তাৰ পাছত ই লাহে লাহে কামৰূপ নামেৰে জনাজাত হয় খ্ৰীষ্টীয় ত্ৰয়োদশ শতিকাৰ প্ৰথম ভাগত আহোমসকলে ব্ৰহ্মপুত্ৰ উপত্যকাত ৰাজত্ব কৰিবলৈ লোৱাৰে পৰা কামৰূপ ৰাজ্য সকলোৰে মাজত অসম নামেৰে পৰিচিত হবলৈ ধৰে

ৰামায়ণত লিখা আছে যে বিশ্বমিত্ৰ মুনিৰ পুত্ৰ প্ৰপিতামহ (আজো ককাক) কুশ ৰজাৰ পুত্ৰ অমূৰ্তৰাজে প্ৰাগজ্যোতিষ ৰাজ্য পাতিছিল প্ৰাগ শব্দৰ অৰ্থ হল পূব, জ্যোতিষ মানে চন্দ্ৰ, সূৰ্য, আদি গ্ৰহ-নক্ষত্ৰসমূহৰ অৱস্থানৰপৰা মানুহৰ ভাগ্য গণনা কৰা বিদ্যা প্ৰাগজ্যোতিষ ৰাজ্যৰ ৰাজধানী আছিল প্ৰাগজ্যোতিষপুৰ কথিত আছে যে সৃষ্টিকৰ্তা ব্ৰহ্মাই এবাৰ ইয়াত এটা নক্ষত্ৰ সৃষ্টি কৰিছিল আৰু তেতিয়াৰপৰাই এই ঠাইখনৰ নাম প্ৰাগজ্যোতিষপুৰ হয় পৌৰণিকা, অমল কুমাৰ বন্দোপাদধ্যায়, দ্বিতীয় খণ্ড, পৃষ্ঠা. ১০২ 

অতি প্ৰাচীন কালত প্ৰাগজ্যোতিষপুৰ জ্যোতিষ চৰ্চাৰ কেন্দ্ৰ আছিল বৰ্তমান গুৱাহাটীয়েই তাহানিৰ প্ৰাগজ্যোতিষপুৰ প্ৰাগজ্যোতিষপুৰ মানে পূব দিশৰ জ্যোতিষ চৰ্চা কৰা নগৰ গুৱাহাটীৰ পূবফালে শচিত্ৰাচল পাহাৰত থকা নৱগ্ৰহ মন্দিৰে এতিয়াও প্ৰমাণ কৰে যে এই ঠাইত এসময়ত জ্যোতিষ চৰ্চা কৰা হৈছিল এই মন্দিৰত নটা গ্ৰহৰ বিগ্ৰহক নিত্যপূজা কৰাৰ ৰীতি আজিও চলি আছে

তথ্য সংগ্ৰহ

শ্ৰেণী:অসমৰ ইতিহাস
শ্ৰেণী:ভাৰতৰ সাম্ৰাজ্য আৰু ৰাজ্য